title: Vec C-371/09: Návrh na začatie prejudiciálneho konania, ktorý podal High Court of Justice (England and Wales), Chancery Division 14. septembra 2009 — Commissioners for Her Majesty’s Revenue and Customs/Isaac International Limited

text:
               7.11.2009

               SK

               Úradný vestník Európskej únie

               C 267/50

         Návrh na začatie prejudiciálneho konania, ktorý podal High Court of Justice (England and Wales), Chancery Division 14. septembra 2009 — Commissioners for Her Majesty’s Revenue and Customs/Isaac International Limited
   (Vec C-371/09)
   2009/C 267/84
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   High Court of Justice (England and Wales), Chancery Division

      Účastníci konania pred vnútroštátnym súdom

      Odvolateľ: Commissioners for Her Majesty’s Revenue and Customs

      Odporkyňa: Isaac International Limited

      Prejudiciálne otázky

               1.

               Týka sa povolenie na konečné použitie, ktoré je potrebné na získanie oslobodenia od antidumpingového cla podľa článku 14 písm. c) nariadenia Komisie č. 88/97 (1), viac ako jednej colnej správy na účely článku 292 ods. 3 nariadenia Komisie č. 2454/93 (2) za takých okolností, ako v prejednávanej veci, keď je dovozca usadený a vykonáva svoju činnosť v dvoch členských štátoch, pričom dováža tovar do jedného členského štátu a ihneď ho prepravuje do druhého členského štátu?

               2.

               Môže sa za takých okolností, ako v prejednávanej veci, uplatniť oslobodenie od antidumpingového cla podľa článku 212a nariadenia Rady č. 2913/92 (3) napriek tomu, že dovozca nezískal povolenie potrebné na uplatnenie konania pre konečné použitie upravené v článku 14 písm. c) nariadenia Komisie č. 88/97?

               3.

               Má sa v prípade kladnej odpovede na druhú otázku v rámci posúdenia toho, či sa obchodník v takej situácii, v akej sa nachádzala spoločnosť Isaac, dopustil hrubej nedbanlivosti, vychádzať z toho, že:

                           a)

                           ustanovenia článku 14 písm. c) nariadenia Komisie č. 88/97 a článku 292 ods. 3 nariadenia Komisie č. 2454/93 sú dostatočne jednoznačné na to, aby bolo možné dospieť k záveru, že obchodník, ktorý sa nepresvedčil nahliadnutím do úradného vestníka o tom, že nemôže uplatniť zjednodušené povolenie, lebo vec sa týka viac ako len jednej colnej správy, dopustil hrubej nedbanlivosti?

                           b)

                           subsidiárne, ak je potrebné považovať príslušné ustanovenia za zložité, je obchodník povinný požiadať daňové orgány o vysvetlenie pred tým, ako uskutoční dovozy? Závisí odpoveď na túto otázku od toho, či obchodník na základe vlastnej úvahy, avšak nesprávne, dospel k záveru, že uplatňovanie príslušných ustanovení je jednoznačné?

                           c)

                           ako sa má hľadieť na skúsenosti obchodníka v takej situácii, ako je situácia spoločnosti Isaac, ktorej hlavnou obchodnou činnosťou je dovoz častí a súčastí bicyklov z Číny, ktorej piati zamestnanci sa zaoberajú dovozom a ktorý uskutočnila 33 takých dovozov v období 16 mesiacov? Má sa najmä taký obchodník považovať za skúseného?

                           d)

                           môžu sa daňové orgány členského štátu pri posudzovaní toho, či sa obchodník v takej situácii, ako je situácia spoločnosti Isaac, dopustil hrubej nedbanlivosti, odvolávať na zverejnené predpisy, ako je UK Tariff, ktorý, hoci je dostupný bezodplatne k nahliadnutiu v niektorých kanceláriách daňových orgánov a vo verejných knižniciach, na internete je však prístupný až po uhradení ročného predplatného?

      (1)  Nariadenie Komisie (ES) č. 88/97 z 20. januára 1997 o povolení oslobodenia dovozov niektorých častí a súčastí bicyklov s pôvodom v Čínskej ľudovej republike od rozšírenia antidumpingového cla nariadením Rady (ES) č. 71/97, ktoré bolo zavedené nariadením Rady (EHS) č. 2474/93 (Ú. v. ES L 17, s. 17; Mim. vyd. 11/025, s. 158).

      (2)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (Ú. v. ES L 253, s. 1; Mim. vyd. 02/006, s. 3).

      (3)  Nariadeniu Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, s. 1, korigendum Ú. v. EÚ L 228, 22.8.2006, s. 27).


title: Vec C-223/08: Rozsudok Súdneho dvora (siedma komora) zo 4. decembra 2008 – Komisia Európskych spoločenstiev/Luxemburské veľkovojvodstvo (Nesplnenie povinnosti členským štátom — Smernica 2006/100/ES — Neprebratie v stanovenej lehote)

text:
               24.1.2009

               SK

               Úradný vestník Európskej únie

               C 19/10

         Rozsudok Súdneho dvora (siedma komora) zo 4. decembra 2008 – Komisia Európskych spoločenstiev/Luxemburské veľkovojvodstvo
   (Vec C-223/08) (1)

   (Nesplnenie povinnosti členským štátom - Smernica 2006/100/ES - Neprebratie v stanovenej lehote)
   (2009/C 19/16)
   Jazyk konania: francúzština
   Účastníci konania

      Žalobkyňa: Komisia Európskych spoločenstiev (v zastúpení: C. Huvelin, splnomocnená zástupkyňa)

      Žalovaný: Luxemburské veľkovojvodstvo (v zastúpení: C. Schiltz, splnomocnený zástupca)
   Predmet veci
   Nesplnenie povinnosti členským štátom – Neprijatie alebo neoznámenie v stanovenej lehote opatrení potrebných na dosiahnutie súladu so smernicou Rady 2006/100/ES z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti voľného pohybu osôb (Ú. v. EÚ L 363, s. 141)
   Výrok rozsudku

               1.

               Luxemburské veľkovojvodstvo si tým, že neprijalo všetky zákony, iné právne predpisy a správne opatrenia potrebné na dosiahnutie súladu so smernicou Rady 2006/100/ES z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti voľného pohybu osôb, nesplnilo povinnosti, ktoré mu vyplývajú z tejto smernice.

               2.

               Luxemburské veľkovojvodstvo znáša trovy konania.

      (1)  Ú. v. EÚ C 171, 5.7.2008.


title: Vec C-371/11: Rozsudok Súdneho dvora (siedma komora) z  18. októbra 2012 (návrh na začatie prejudiciálneho konania, ktorý podal Hof van Beroep te Gent — Belgicko) — Punch Graphix Prepress Belgium NV/Belgické kráľovstvo (Návrh na začatie prejudiciálneho konania — Prípustnosť — Odkaz vnútroštátneho práva na právo Únie — Smernica 90/435/EHS — Smernica 90/434/EHS — Zamedzenie hospodárskeho dvojitého zdanenia — Výnimka — Likvidácia dcérskej spoločnosti pri zlúčení — Rozdelenie zisku — Pojem „likvidácia“ )

text:
               8.12.2012

               SK

               Úradný vestník Európskej únie

               C 379/10

         Rozsudok Súdneho dvora (siedma komora) z 18. októbra 2012 (návrh na začatie prejudiciálneho konania, ktorý podal Hof van Beroep te Gent — Belgicko) — Punch Graphix Prepress Belgium NV/Belgické kráľovstvo
   (Vec C-371/11) (1)

   (Návrh na začatie prejudiciálneho konania - Prípustnosť - Odkaz vnútroštátneho práva na právo Únie - Smernica 90/435/EHS - Smernica 90/434/EHS - Zamedzenie hospodárskeho dvojitého zdanenia - Výnimka - Likvidácia dcérskej spoločnosti pri zlúčení - Rozdelenie zisku - Pojem „likvidácia“)
   2012/C 379/16
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hof van Beroep te Gent

      Účastníci konania pred vnútroštátnym súdom

      Odvolateľka: Punch Graphix Prepress Belgium NV

      Odporca: Belgické kráľovstvo

      Predmet veci

   Návrh na začatie prejudiciálneho konania — Hof van Beroep te Gent — Výklad článku 4 ods. 1 smernice Rady 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch (Ú. v. ES L 225, s. 6; Mim. vyd. 09/001, s. 147) — Zamedzenie hospodárskeho dvojitého zdanenia — Výnimka pre zisky rozdeľované pri likvidácii dcérskej spoločnosti — Pojem likvidácia — Zlúčenie, pri ktorom dochádza k zrušeniu zlučovaných dcérskych spoločností bez likvidácie — Možnosť vnútroštátnych daňových orgánov považovať takúto operáciu za operáciu, ktorá zahŕňa likvidáciu, na základe vnútroštátnej daňovej právnej úpravy, ktorá túto operáciu posudzuje rovnako ako fúziu, pri ktorej sa likvidácia skutočne uskutoční

      Výrok rozsudku

   Pojem „likvidácia“ uvedený v článku 4 ods. 1 smernice Rady 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch, zmenenej a doplnenej smernicou Rady 2006/98/ES z 20. novembra 2006, sa má vykladať v tom zmysle, že za takúto likvidáciu nemožno považovať zrušenie spoločnosti v rámci zlúčenia.

      (1)  Ú. v. EÚ C 282, 24.9.2011.


title: Vec T-440/07 R: Uznesenie predsedu Súdu prvého stupňa zo 14. marca 2008 – Huta Buczek/Komisia ( Konanie o nariadení predbežného opatrenia — Návrh na odklad výkonu — Prípustnosť — Neexistencia naliehavosti )

text:
               9.5.2008

               SK

               Úradný vestník Európskej únie

               C 116/20

         Uznesenie predsedu Súdu prvého stupňa zo 14. marca 2008 – Huta Buczek/Komisia
   (Vec T-440/07 R)
   („Konanie o nariadení predbežného opatrenia - Návrh na odklad výkonu - Prípustnosť - Neexistencia naliehavosti“)
   (2008/C 116/36)
   Jazyk konania: poľština
   Účastníci konania

      Žalobkyňa: Huta Buczek sp. z o.o. (Sosnowiec, Poľsko) (v zastúpení: D. Szlachetko-Reiter, advokát)

      Žalovaná: Komisia Európskych spoločenstiev (v zastúpení: K. Gross, M. Kaduczak a A. Stobiecka-Kuik, splnomocnení zástupcovia)
   Predmet veci
   Návrh na odklad výkonu rozhodnutia Komisie K(2007) 5087 v konečnom znení z 23. októbra 2007 o štátnej pomoci C 23/2006 (ex NN 35/2006), ktorú Poľská republika poskytla oceliarskemu koncernu Grupa Technologie Buczek
   Výrok uznesenia

               1.

               Návrh sa zamieta.

               2.

               O trovách konania sa rozhodne neskôr.


title: Vec C-554/11 P: Uznesenie Súdneho dvora z  15. októbra 2012 — Internationaler Hilfsfonds eV/Európska komisia (Odvolanie — Prístup k dokumentom — Odmietnutie úplného prístupu k dokumentom týkajúcim sa zmluvy LIEN 97-2011 — Žaloba o neplatnosť — Nové preskúmanie v priebehu konania — Podanie odlišnej žaloby o neplatnosť)

text:
               12.1.2013

               SK

               Úradný vestník Európskej únie

               C 9/23

         Uznesenie Súdneho dvora z 15. októbra 2012 — Internationaler Hilfsfonds eV/Európska komisia
   (Vec C-554/11 P) (1)

   (Odvolanie - Prístup k dokumentom - Odmietnutie úplného prístupu k dokumentom týkajúcim sa zmluvy LIEN 97-2011 - Žaloba o neplatnosť - Nové preskúmanie v priebehu konania - Podanie odlišnej žaloby o neplatnosť)
   2013/C 9/37
   Jazyk konania: nemčina

      Účastníci konania

      Odvolateľ: Internationaler Hilfsfonds eV (v zastúpení: H. Kaltenecker, Rechtsanwalt)

      Ďalší účastník konania: Európska komisia (v zastúpení: P. Costa de Oliveira a T. Scharf, splnomocnení zástupcovia)

      Predmet veci

   Odvolanie podané proti uzneseniu Všeobecného súdu (štvrtá komora) z 21. septembra 2011 vo veci Internationaler Hilfsfonds/Komisia (T-141/05 RENV), ktorým Všeobecný súd nariadil zastaviť konanie o návrhoch odvolateľa smerujúcich k zrušeniu rozhodnutia Európskej komisie zo 14. februára 2005, ktorým bola zamietnutá jeho žiadosť o prístup k spisu týkajúceho sa zmluvy LIEN 97-2011 — Vady konania pred Všeobecným súdom — Nedostatočná koordinácia konaní vo veciach T-141/05 RENV a T-36/10 — Nesprávne rozhodnutie o trovách konania a ich výška

      Výrok

               1.

               Odvolanie sa zamieta.

               2.

               Internationaler Hilfsfonds eV je povinný nahradiť trovy konania.

      (1)  Ú. v. EÚ C 25, 28.1.2012.


title: Vec C-223/07: Uznesenie predsedu Súdneho dvora z  8. novembra 2007 – Komisia Európskych spoločenstiev/Švédske kráľovstvo

text:
               26.1.2008

               SK

               Úradný vestník Európskej únie

               C 22/39

         Uznesenie predsedu Súdneho dvora z 8. novembra 2007 – Komisia Európskych spoločenstiev/Švédske kráľovstvo
   (Vec C-223/07) (1)

   (2008/C 22/71)

      Jazyk konania: švédčina

   Predseda Súdneho dvora nariadil výmaz veci.

      (1)  Ú. v. EÚ C 140, 23.6.2007.


title: Vec T-545/11: Žaloba podaná 14. októbra 2011 — Stichting Greenpeace Nederland a PAN Europe/Komisia

text:
               3.12.2011

               SK

               Úradný vestník Európskej únie

               C 355/28

         Žaloba podaná 14. októbra 2011 — Stichting Greenpeace Nederland a PAN Europe/Komisia
   (Vec T-545/11)
   2011/C 355/50
   Jazyk konania: angličtina

      Účastníci konania

      Žalobkyne: Stichting Greenpeace Nederland (Amsterdam, Holandsko) a Pesticide Action Network Europe (PAN Europe) (Brusel, Belgicko) (v zastúpení: B. Kloostra, advokát)

      Žalovaná: Európska komisia

      Návrhy

               —

               určiť, že rozhodnutie Komisie z 10. augusta 2011 je v rozpore s Aarhuským dohovorom o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia, nariadením (ES) č. 1049/2001 (1) a nariadením (ES) č. 1367/2006 (2),

               —

               zrušiť rozhodnutie Komisie z 10. augusta 2011, a

               —

               zaviazať Komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyne uvádzajú tri žalobné dôvody.

               1.

               Prvý žalobný dôvod založený na tvrdení, že článok 4 ods. 5 nariadenia (ES) č. 1049/2011 nepriznáva členským štátom právo veta a v dôsledku toho sa žalovaná nemôže spoliehať na stanovisko členského štátu, či sa výnimka podľa článku 4 ods. 2 vzťahuje alebo nevzťahuje na žiadosť o informácie, ktorú podali žalobkyne.

               2.

               Druhý žalobný dôvod založený na tvrdení, že z dôvodu prevažujúceho verejného záujmu na zverejnení požadovanej informácie sa treba vzdať výnimky z povinnosti odôvodnenia, ktorá je stanovená v článku 4 ods. 2 prvej zarážke nariadenia (ES) č. 1049/2001, keďže v prejednávanej veci sú splnené podmienky stanovené v článku 6 ods. 1 nariadenia (ES) č. 1367/2006.

               3.

               Tretí žalobný dôvod založený na tvrdení, že napadnuté rozhodnutie nie je v súlade s článkom 4 ods. 2 nariadenia (ES) č. 1049/2001 a článkom 4 Aarhuského dohovoru, keďže:

                           —

                           žalovaná nevyhodnotila konkrétne nebezpečenstvo poškodenia uvádzaných obchodných záujmov zverejnením požadovanej informácie, a

                           —

                           žalobkyňa nevyvážila dotknuté obchodné záujmy a všeobecný záujem na zverejnení informácie o životnom prostredí, ako je to stanovené v článku 4 ods. 4 druhom pododseku Aarhuského dohovoru.

         Žalobkyne ďalej tvrdia, že ak by sa Aarhuský dohovor priamo neuplatňoval, v rozsahu, v akom je to možné, by sa mal ako sťažnosť na základe dohovoru uplatňovať článok 4 ods. 2 nariadenia (ES) č. 1049/2001.

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).

      (2)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, s. 13).


title: Vec T-429/04: Žaloba podaná dňa 25. októbra 2004: Trubowest Handel GmbH a pán Viktor Makarov proti Rade Európskej únie a Komisii Európskych spoločenstiev

text:
               5.2.2005

               SK

               Úradný vestník Európskej únie

               C 31/24

         Žaloba podaná dňa 25. októbra 2004: Trubowest Handel GmbH a pán Viktor Makarov proti Rade Európskej únie a Komisii Európskych spoločenstiev
   (Vec T-429/04)
   (2005/C 31/47)
   Jazyk konania: angličtina
   Trubowest Handel GmbH so sídlom v Kolíne (Nemecko) a pán Viktor Makarov, bydliskom v Kolíne (Nemecko), v zastúpení: Dr. K. Adamantopoulos a E. Petritsi, lawyers, ktorí si zvolili adresu na doručovanie v Luxemburgu, podali 25. októbra 2004 na Súd prvého stupňa Európskych spoločenstiev žalobu proti Rade Európskej únie a Komisii Európskych spoločenstiev.
   Žalobcovia navrhujú, aby Súd prvého stupňa:

               —

               nariadil Európskemu Spoločenstvu v súlade s článkom 288 ods. 2 Zmluvy ES nahradiť škodu spôsobenú následkom prijatia konečných antidampingových opatrení stanovených antidampingovým nariadením vo výške

               —

               118 058,46 eúr Turbowest Handel z titulu náhrady škody s ročným 8 % úrokom z omeškania z tejto sumy,

               —

               397 916,91 eúr (277 939,37 + 63 448,54 + 56 529,00 eúr) pánovi Makarovi z titulu náhrady škody s ročným 8 % úrokom z omeškania z tejto sumy,

               —

               128 000,00 eúr Turbowest Handel z titulu straty zo zisku za obdobie 2000 až 2004 s ročným 8 % úrokom z omeškania z tejto sumy, alebo sumu Turbowest Handel z titulu straty zo zisku za obdobie 2000 až 2004, ktorá sa určí počas konania po vydaní medzitýmneho rozsudku, po spoločnej dohode účastníkov konania,

               —

               a 150 000,00 eúr pánovi Makarovi z titulu morálnej ujmy, ktorú utrpel s ročným 8 % úrokom z omeškania z tejto sumy,

               —

               zaviazal Radu Európskej únie a Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Prvý žalobca dováža bezšvíkové rúry a rúrky do Európskeho spoločenstva a druhý žalobca je jeho generálnym riaditeľom. Svojou žalobou sa domáhajú náhrady škody, ktorú údajne utrpeli tým, že bolo prijaté nariadenie 2320/97 (1) ktorým sa zavádzajú konečné antidampingové clá na dovoz určitých bezšvíkových rúr a rúrok zo železa alebo nelegovanej ocele s pôvodom v Maďarsku, Poľsku, Českej republike, Rumunsku a Slovenskej republike.
   Žalobcovia tvrdia, že v rámci postupu podľa článku 81 ES bola uložená pokuta niektorým výrobcom bezšvíkových rúr a rúriek (2) Spoločenstva. Podľa žalobcov je veľmi pravdepodobné, ak nie isté, že správanie výrobcov bezšvíkových rúr a rúriek, ktoré bolo v rozpore s pravidlami hospodárskej súťaže, ovplyvnilo analýzu škôd a príčin v antidampingových konaniach, pretože sa prekrýval rozsah výroby v dotknutých spoločnostiach v období vyšetrovania tykajúceho sa hospodárskej súťaže a antidampingového konania. Žalobcovia tvrdia, že v čase, keď Komisia určovala škodu spôsobenú údajnými dampingovými dovozmi, vôbec nezohľadnila toto správanie, ktoré bolo v rozpore s pravidlami hospodárskej súťaže, tak ako to vyžaduje nariadenie 384/1996 (3).
   Vzhľadom na vyššie uvedené žalobcovia namietajú porušenie nariadenia 384/1996, ako aj povinnosť správneho úradného postupu a povinnosť starostlivosti. Okrem toho uvádzajú, že Rada a Komisia neskôr uznali, že po ovplyvnení antidampingového vyšetrovania konaním, ktoré bolo v rozpore s pravidlami hospodárskej súťaže a prijatím nariadenia 1322/2004 (4) nepovažovali viac za správne uplatniť opatrenia uložené nariadením 2320/1997.
   Žalobcovia tvrdia, že ak by Rada a Komisia neporušili vyššie uvedené pravidlá a povinnosti, tak by sa nariadenie 2320/1997 nemuselo nikdy prijať a žalobcovia by nemuseli utrpieť škodu, ktorá im v dôsledku tohto nariadenia vznikla. V dôsledku toho sa žalobcovia domáhajú náhrady škody, táto má v prípade prvého žalobcu formu vrátenia sumy, ktorú skutočne zaplatil podľa nariadenia 2320/1997 ako aj náhrady ušlého zisku. Druhý žalobca sa domáha vrátenia sumy, ktorú zaplatil na základe nariadenia 2330/1997, náhrady ušlého zisku z dôvodu nevyplatenia jeho platu generálneho riaditeľa a náhrady za údajne vynaložené trovy konania a za údajne spôsobenú morálnu ujmu.

      (1)  Nariadenie Rady (ES) č. 2320/97 zo 17. novembra 1997, Ú. v. ES L 322, 25.11.1997, s. 1

      (2)  Rozhodnutie Komisie 2003/382/ES z 8. decembra 1999 o postupe podľa článku 81 Zmluvy ES (vec IV/E-1/35.860-B bezšvové oceľové rúry)(oznámené pod č. dokumentu C(1999) 4154), Ú. v. EÚ L 140, 6.6.2003, s. 1

      (3)  Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, Ú. v. ES L 56, 6.3.1996, s. 1

      (4)  Nariadenie Rady (ES) č. 1322/2004 zo 16. júla 2004, ktorým sa mení a dopĺňa nariadenie (ES) č. 2320/97, ktorým sa ukladajú konečné antidumpingové clá na dovozy určitých bezšvíkových rúr a rúrok zo železa alebo nelegovanej ocele pôvodom okrem iného z Ruska a Rumunska, Ú. v. EÚ L 246, 20.7.2004, s. 10


title: Spojené veci T-35/05, T-61/05, T-107/05, T-108/05 a T-139/05: Rozsudok Súdu prvého stupňa z  29. novembra 2006 – Agne-Dapper a i./Komisia a i. ( Úradníci — Dôchodky — Uplatňovanie opravného koeficientu vypočítaného na základe priemerných životných nákladov v krajine pobytu — Prechodný režim založený na základe nariadenia, ktorým sa mení služobný poriadok úradníkov od 1. mája 2004 — Akt spôsobujúci ujmu — Námietka nezákonnosti )

text:
               30.12.2006

               SK

               Úradný vestník Európskej únie

               C 331/38

         Rozsudok Súdu prvého stupňa z 29. novembra 2006 – Agne-Dapper a i./Komisia a i.
   (Spojené veci T-35/05, T-61/05, T-107/05, T-108/05 a T-139/05) (1)

   („Úradníci - Dôchodky - Uplatňovanie opravného koeficientu vypočítaného na základe priemerných životných nákladov v krajine pobytu - Prechodný režim založený na základe nariadenia, ktorým sa mení služobný poriadok úradníkov od 1. mája 2004 - Akt spôsobujúci ujmu - Námietka nezákonnosti“)
   (2006/C 331/85)
   Jazyk konania: francúzština
   Účastníci konania
   Vec T-35/05

      Žalobcovia: Elisabeth Agne-Dapper (Schoorl, Holandsko) a ďalší bývalí úradníci Komisie Európskych spoločenstiev, ktorých mená sú uvedené v prílohe rozsudku (v zastúpení: pôvodne G. Vandersanden, L. Levi a A. Finchelstein, neskôr G. Vandersanden a L. Levi)

      Žalovaná: Komisia Európskych spoločenstiev (v zastúpení: V. Joris a H. Tserepa-Lacombe, splnomocnení zástupcovia)

      Vedľajší účastník, ktorý v konaní podporuje žalovanú: Rada Európskej únie (v zastúpení: M. Arpio Santacruz a I. Sulce, splnomocnené zástupkyne)
   Vec T-61/05

      Žalobcovia: Cornelius Rozemeijer (Alkmaar, Holandsko), Gaston Vaesken (Saint-Mandrier, Francúzsko) a Pierrette Vaesken (Sanary-sur-Mer, Francúzsko) (v zastúpení: pôvodne G. Vandersanden, L. Levi a A. Finchelstein, neskôr G. Vandersanden, L. Levi a C. Ronzi, advokáti)

      Žalovaná: Rada Európskej únie (v zastúpení: M. Arpio Santacruz a I. Sulce, splnomocnené zástupkyne)
   Vec T-107/05

      Žalobca: François Muller (Štrasburg, Francúzsko) (v zastúpení: pôvodne G. Vandersanden, L. Levi a A. Finchelstein, neskôr G. Vandersanden a L. Levi, advokáti)

      Žalovaný: Európsky dvor audítorov (v zastúpení: T. Kennedy, J.-M. Stenier a M. Bavendamm, splnomocnení zástupcovia)
   Vec T-108/05

      Žalobkyňa: Suzy Frederic-Leemans (Lahas, Francúzsko) (v zastúpení: pôvodne G. Vandersanden, L. Levi a A. Finchelstein, neskôr G. Vandersanden a L. Levi)

      Žalovaný: Európsky sociálny a hospodársky výbor (ESHV) (v zastúpení: M. Bermejo Garde a E. Fierro, splnomocnení zástupcovia)

      Vedľajší účastník, ktorý v konaní podporuje žalovanú: Rada Európskej únie (v zastúpení: M. Arpio Santacruz a I. Sulce, splnomocnené zástupkyne)
   Vec T-139/05

      Žalobcovia: Charlotte Becker (Menton, Francúzsko), Seamus Killeen (Dublin, Írsko), Robert Payne (Dublin, Írsko), Paul Van Raij (Overeen, Holandsko), Wilhelmus Van Miltenburg (Huizen, Holandsko) a Deirdre Gallagher (Dublin, Írsko) (v zastúpení: pôvodne G. Vandersanden, L. Levi a A. Finchelstein, neskôr G. Vandersanden a L. Levi, advokáti)

      Žalovaný: Európsky parlament (v zastúpení: M. Mustapha-Pascha, L. Knudsen a K. Zejdova, splnomocnení zástupcovia)

      Vedľajší účastník, ktorý v konaní podporuje žalovaného: Rada Európskej únie (v zastúpení: M. Arpio Santacruz a I. Sulce, splnomocnené zástupkyne)
   Predmet veci
   V podstate zrušenie dôchodkových listín žalobcov – a v jedinom prípade listiny o odmeňovaní žalobcu zaradeného mimo činnej služby – za mesiac máj 2004, z toho dôvodu, že po prvýkrát tieto listiny uplatňujú opravný koeficient vypočítaný nezákonne na základe životných nákladov v krajine pobytu žalobcov a nie vzhľadom na životné náklady v hlavnom meste každej z týchto krajín
   Výrok rozsudku

               1.

               Žaloby sa zamietajú ako neprípustné.

               2.

               Každý z účastníkov konania znáša vlastné trovy konania.

      (1)  Ú. v. EÚ C 143, 11.6.2005.


               3.5.2007

               SK

               Úradný vestník Európskej únie

               C 99/15

         Žaloba Dozorného orgánu EZVO voči Nórskemu kráľovstvu podaná 16. februára 2007
   (Vec E-2/07)
   (2007/C 99/15)
   Žaloba voči Nórskemu kráľovstvu bola podaná na Súdny dvor EZVO 16. februára 2007 Dozorným orgánom EZVO, v zastúpení Niels Fenger, Arne T. Andersen a Lorna Young, splnomocnení zástupcovia Dozorného orgánu EZVO, 35, Rue Belliard, B-1040 Brusel.
   Žalobca žiada Súdny dvor EZVO, aby vyhlásil, že:

               1.

                  udržiavaním platnosti pravidiel v Lov av 28. juli 1949 nr. 26 om Statens Pensjonskasse týkajúcich sa dôchodkových práv vzniknutých na základe období zamestnanosti po 1. januári 1994, na základe ktorých je pozostalostný dôchodok vdovca, ktorého manželka sa stala pred 1. októbrom 1976 členkou dôchodkového fondu pre verejnú službu, krátený v súvislosti s jeho iným príjmom, zatiaľ čo vdova za rovnakých okolností dostáva pozostalostný dôchodok bez krátenia, Nórske kráľovstvo neplní svoje povinnosti podľa článku 69 ods. 1 Dohody o EHP a článku 5 právneho predpisu uvedeného v bode 20 prílohy XVIII Dohody o EHP (smernice Rady 86/378/EHS z 24. júla 1986 o vykonávaní zásady rovnakého zaobchádzania s mužmi a ženami v zamestnaneckých systémoch sociálneho zabezpečenia, ktorá bola zmenená a doplnená smernicou Rady 96/97/ES z 20. decembra 1996), ako je to upravené protokolom 1

               a

               2.

                  Nórske kráľovstvo nahradí všetky náklady spojené s takýmto postupom.

         Právna a skutková podstata veci a právne odôvodnenie:

               —

               vec týkajúca sa pravidiel nórskeho dôchodkového zákona o verejnej službe vo vzťahu k dôchodkovým právam vdovcov, ktorých manželky sa stali pred 1. októbrom 1976 členkami dôchodkového fondu pre verejnú službu, v ktorom:

                           —

                           ich pozostalostné dôchodky sú krátené vo vzťahu k ich inému príjmu,

                           —

                           vdovy za tých istých okolností dostávajú pozostalostné dôchodky bez krátenia.

               —

               článok 69 ods. 1 Dohody o EHP stanovuje, že muži a ženy dostávajú za rovnakú prácu rovnakú odmenu.

               —

               článok 5 právneho predpisu uvedeného v bode 20 prílohy XVIII Dohody o EHP (smernica Rady 86/378/EHS z 24. júla 1986) upravuje použitie zásady rovnakého zaobchádzania v zamestnaneckých systémoch sociálneho zabezpečenia.


title: Vec C-446/14 P: Odvolanie podané 25. septembra 2014 : Spolková republika Nemecko proti rozsudku Všeobecného súdu (piata komora) zo  16. júla 2014 vo veci T-295/12, Spolková republika Nemecko/Európska komisia

text:
               17.11.2014

               SK

               Úradný vestník Európskej únie

               C 409/29

         Odvolanie podané 25. septembra 2014: Spolková republika Nemecko proti rozsudku Všeobecného súdu (piata komora) zo 16. júla 2014 vo veci T-295/12, Spolková republika Nemecko/Európska komisia
   (Vec C-446/14 P)
   2014/C 409/42
   Jazyk konania: nemčina

      Účastníci konania

      Odvolateľka: Spolková republika Nemecko (v zastúpení: T. Henze a J. Möller, splnomocnení zástupcovia, ako aj Prof. Dr. T. Lübbig a Dr. M. Klasse, advokáti)

      Ďalší účastník konania: Európska komisia

      Návrhy odvolateľky

   Odvolateľka navrhuje, aby Súdny dvor:

               1.

               zrušil v celom rozsahu rozsudok Všeobecného súdu (piata komora) zo 16. júla 2014 vo veci T-295/12;

               2.

               uložil Európskej komisii povinnosť nahradiť trovy konania.

         Okrem toho Spolková republika Nemecko v celom rozsahu trvá na svojich žalobných návrhoch uplatňovaných v prvostupňovom konaní.

      Odvolacie dôvody a hlavné tvrdenia

   Predmetom tohto sporu je rozsudok Všeobecného súdu zo 16. júla 2014 vo veci T-295/12, Spolková republika Nemecko/Európska komisia, ktorým Všeobecný súd zamietol žalobu podanú Spolkovou republikou Nemecko proti rozhodnutiu Európskej komisie z 25. apríla 2012 o opatreniach SA.25051 (C-19/2010) (ex NN 23/2010) prijatých Nemeckom v prospech Zweckverband Tierkörperbeseitigung v Porýní-Falcku, v oblasti Rheingau-Taunus a v okrese Limburg-Weilburg [spisová značka C (2012) 2557 final].
   Svojím odvolaním Spolková republika Nemecko Všeobecnému súdu vytýka, že stanovil nesprávnu definíciu kritérií dôkazov uplatňovaných na účely konštatovania „zjavne nesprávneho posúdenia“ v prípade, keď členský štát definuje služby všeobecného hospodárskeho záujmu (ďalej len „SVEZ“) v odvetví, ktoré nie je predmetom harmonizácie v práve Únie. (Predpokladaným) adresátom pomoci v dotknutom správnom konaní je „Zweckverband Tierkörperbeseitigung v Porýní-Falcku“, subjekt, ktorý získal od štátu kompenzáciu za svoju úlohu v oblasti hygieny v prípade infekcie, ktorá pozostávala z udržiavania kapacít na účely odstraňovania mŕtvych zvierat v uvedenom prípade. Skutočnosť, že Všeobecný súd nekvalifikoval úlohy v oblasti hygieny v prípade infekcie, ktoré sú zverené Zweckverband, ako SVEZ, je rozhodujúca pri kvalifikácii týchto kompenzácií ako pomoci, ktorá sa vykonáva v napadnutom rozsudku.
   Spolkový republika Nemecko zakladá svoje odvolanie na troch odvolacích dôvodoch.
   Po prvé, ustanovenia článku 107 ods. 1 ZFEÚ a článku 106 ods. 2 ZFEÚ boli porušené nesprávnym výkladom, ku ktorému došlo v napadnutom rozsudku, v tom zmysle, že nemecké orgány sa tým, že dodatočné rezervy kvalifikovali ako SVEZ, dopustili tak závažnému pochybeniu, že podľa Všeobecného súdu sa toto pochybenie kvalifikuje ako „zjavné“. Spolková republika Nemecko tvrdí, že napadnutý rozsudok zasahuje do voľnej úvahy, ktorú majú členské štáty na účely definovania SVEZ. Podľa Spolkovej republiky Nemecko pri definícii SVEZ v každom prípade nedošlo k žiadnemu „zjavne nesprávnemu posúdeniu“. Spolková republika Nemecko poukazuje na to, že je nespochybniteľné, že v rozhodnutí Komisie sa toto kritérium nikde neuvádza, že Komisia v priebehu konania na Všeobecnom súde takisto vyhlásila, že nebola povinná preukázať existenciu „zjavne nesprávneho posúdenia“ a že úvahy Komisie v spornom rozhodnutí, ako aj posúdenie Všeobecného súdu v napadnutom rozsudku, nepodporujú údajnú existenciu „zjavne nesprávneho posúdenia“.
   Po druhé, článok 107 ods. 1 ZFEÚ bol porušený nesprávnym konštatovaním hospodárskej výhody na základe nesprávneho preskúmania kritérií rozsudku Altmark (1). Spolková republika Nemecko Všeobecnému súdu najmä vytýka, že nesprávne preskúmal tretie kritérium rozsudku Altmark (nevyhnutnosť kompenzácie). Všeobecný súd opomenul skutočnosť, že Komisia sa dopustila z právneho hľadiska nesprávneho preskúmania tým, že nepreskúmala, či sú kompenzácie týkajúce sa dodatočných kapacít vyššie než čisté dodatočné náklady vyplývajúce z ich udržiavania. Namiesto toho Komisia, a podľa jej vzoru aj Všeobecný súd, konštatovali, že takéto náklady neboli nevyhnutné, pričom poukázali na údajnú neexistenciu nevyhnutnosti dodatočných kapacít.
   Po tretie je napadnutý rozsudok postihnutý nedostatočným odôvodnením najmä pokiaľ ide o tvrdenie, podľa ktorého sa údajné pochybenia, ktorých sa dopustili nemecké orgány, musia kvalifikovať ako osobitne závažné a „zjavné“. Nie je tiež vysvetlené, prečo nie je stanovisko nemeckých orgánov neobhájiteľné z každého zamýšľaného hľadiska.

      (1)  Rozsudok Altmark Trans a Regierungspräsidium Magdeburg (C-280/00, EU:C:2003:415).


title: Vec C-174/10: Návrh na začatie prejudiciálneho konania, ktorý podal Tribunale Amministrativo Regionale del Lazio (Taliansko) 2. apríla 2010 — Paola Tonachella/Ministero dell’Interno

text:
               19.6.2010

               SK

               Úradný vestník Európskej únie

               C 161/33

      Návrh na začatie prejudiciálneho konania, ktorý podal Tribunale Amministrativo Regionale del Lazio (Taliansko) 2. apríla 2010 — Paola Tonachella/Ministero dell’Interno
      (Vec C-174/10)
      (2010/C 161/48)
      Jazyk konania: taliančina

         Vnútroštátny súd, ktorý podal návrh na začatie prejudiciálneho konania

      Tribunale Amministrativo Regionale del Lazio

         Účastníci konania pred vnútroštátnym súdom

         Žalobkyňa: Paola Tonachella

         Žalovaný: Ministero dell’Interno

         Prejudiciálna otázka

      Je vnútroštátna právna úprava (zavedená tzv. Bersaniho dekrétom, zákonný dekrét č. 223 zo 4. júla 2006 zmenený na zákon č. 248 zo 4. augusta 2006) týkajúca sa „vnútroštátneho systému … ktorý stanovuje okrem iného:

                  a)

                  existenciu všeobecnej metodiky ochrany držiteľov koncesií vydaných pred skončením súťaže, v ktorej boli protiprávne vylúčení niektorí prevádzkovatelia;

                  b)

                  existenciu ustanovení, ktoré fakticky zaručujú zachovanie nadobudnutých obchodných pozícií na základe konania, v ktorom boli protiprávne vylúčení niektorí prevádzkovatelia (ako napríklad zákaz novým koncesionárom umiestniť svoje prevádzky bližšie, než je určitá vzdialenosť, od už existujúcich);

                  c)

                  určenie prípadov uplynutia lehoty koncesie v prípade, keď koncesionár priamo alebo nepriamo prevádzkuje činnosť cezhraničných hier, podobných hrám, ktoré sú predmetom koncesie“;

            zlučiteľná s článkami 43 a 49 Zmluvy ES?


title: Posledná publikácia Súdneho dvora v Úradnom vestníku Európskej únieÚ. v. EÚ C 115, 14.5.2005

text:
               28.5.2005

               SK

               Úradný vestník Európskej únie

               C 132/38

         (2005/C 132/66)
   Posledná publikácia Súdneho dvora v Úradnom vestníku Európskej únie

         Ú. v. EÚ C 115, 14.5.2005

   Predchádzajúce publikácie

      Ú. v. EÚ C 106, 30.4.2005

      Ú. v. EÚ C 93, 16.4.2005

      Ú. v. EÚ C 82, 2.4.2005

      Ú. v. EÚ C 69, 19.3.2005

      Ú. v. EÚ C 57, 5.3.2005

      Ú. v. EÚ C 45, 19.2.2005

   Tieto texty sú dostupné na adresách:

               EUR-Lex: http://europa.eu.int/eur-lex

               CELEX: http://europa.eu.int/celex


title: Vec C-418/06 P: Odvolanie podané 13. októbra 2006 : Belgické kráľovstvo proti rozsudku Súdu prvého stupňa (druhej komory) z  25. júla 2006 vo veci T-221/04, Belgicko/Komisia

text:
               2.12.2006

               SK

               Úradný vestník Európskej únie

               C 294/34

         Odvolanie podané 13. októbra 2006: Belgické kráľovstvo proti rozsudku Súdu prvého stupňa (druhej komory) z 25. júla 2006 vo veci T-221/04, Belgicko/Komisia
   (Vec C-418/06 P)
   (2006/C 294/60)
   Jazyk konania: francúzština
   Účastníci konania

      Odvolateľ: Belgické kráľovstvo (v zastúpení: A. Hubert, splnomocnený zástupca, H. Gilliams, P. de Bandt a L. Goossens, advokáti)

      Ďalší účastník konania: Komisia Európskych spoločenstiev
   Návrhy odvolateľa

               —

               zrušiť rozsudok Súdu prvého stupňa z 25. júla 2006 vo veci T-221/04, a tým, že sa vyhovie odvolaniu podanému odvolateľom, zrušiť rozhodnutie Komisie 2004/136/ES (1) zo 4. februára 2004,

               —

               subsidiárne, zrušiť rozsudok Súdu prvého stupňa z 25. júla 2006 vo veci T-221/04 a na základe právomoci posúdiť všetky skutkové a právne okolnosti prejednávanej veci, znížiť opravu 9 322 809 eur uplatnenú Komisiou v rozhodnutí 2004/136/ES na 1 491 085 eur,

               —

               ďalej subsidiárne, zrušiť rozsudok Súdu prvého stupňa z 25. júla 2006 vo veci T-221/04 a vrátiť vec Súdu prvého stupňa na ďalšie konanie,

               —

               zaviazať Komisiu na náhradu trov konania pred Súdnym dvorom a konania pred Súdom prvého stupňa.

         Odvolacie dôvody a hlavné tvrdenia
   Na podporu svojho odvolania uvádza odvolateľ štyri odvolacie dôvody.
   V prvom z nich odvolateľ tvrdí, že Súd prvého stupňa skreslil skutkové okolnosti, resp. sa prinajmenšom dopustil nesprávneho právneho posúdenia týchto skutkových okolností a právnych dôsledkov, ktoré z nich mal vyvodiť. Podľa odvolateľa sa totiž celý rozsudok zakladá na nesprávnom predpoklade, a to, že sa Súd prvého stupňa domnieval, že belgický informatizovaný systém grafického kótovania poľnohospodárskych parciel („GIS“) je nástrojom merania, ktorý viac zodpovedá skutočnosti než údaje o výmerách deklarované samotnými prevádzkovateľmi, hoci presnú výmeru poľnohospodárskej parcely možno určiť formálnym a nespochybniteľným spôsobom len meraním uskutočneným osobou s potrebnou kvalifikáciou alebo fotogrametrickou interpretáciou satelitných snímok vyhotovených v rámci diaľkového prieskumu Zeme.
   Svoj druhý odvolací dôvod, ktorý sa člení na päť častí, odvolateľ zakladá na porušení článkov 6, 7 a 8 nariadenia Rady (EHS) č. 3508/92 (2), ako aj článkov 6 a 9 nariadenia Komisie (EHS) č. 3887/92 (3), spočívajúcom najmä v tom, že Súd prvého stupňa neoprávnene usúdil, že odvolateľ bol povinný dodržiavať implicitné pravidlá, ktoré sú nevyhnutné na dodržiavanie výslovne uvedených pravidiel, a že sa tiež nesprávne domnieval, že systém kontroly zavedený belgickými orgánmi nebol efektívny jednak preto, že neobsahoval úplné údaje z GIS a jednak preto, že údaje boli kótované s oneskorením. Žalobca tiež k viacerým bodom rozsudku uvádza, že odôvodnenie Súdu prvého stupňa je nedostatočné a/alebo si protirečí.
   Tretí odvolací dôvod sa zakladá na nesprávnom právnom posúdení, ktorého sa Súd prvého stupňa dopustil v súvislosti s uplatnením zásady proporcionality, keďže maximálna škoda spôsobená EPUZF bola podľa názoru odvolateľa jasne nižšia než suma uloženej opravy v paušálnej výške.
   Nakoniec, vo svojom štvrtom odvolacom dôvode, sa odvolateľ domnieva, že Súd prvého stupňa neoprávnene zamietol ako neprípustný jeho návrh, aby Súd prvého stupňa znížil opravu v paušálnej výške uloženú na základe jeho právomoci posúdiť všetky skutkové a právne okolnosti prejednávanej veci. Neexistencia výslovného ustanovenia priznávajúceho súdom Spoločenstva právomoc posúdiť všetky skutkové a právne okolnosti prejednávanej veci totiž sama osebe neznamená, že tieto súdy takú právomoc nemajú.

      (1)  Rozhodnutie Komisie 2004/136/ES zo 4. februára 2004, ktorým sa z financovania Spoločenstva vylučujú niektoré výdavky uskutočnené členskými štátmi v rámci záručnej sekcie Európskeho poľnohospodárskeho usmerňovacieho a záručného fondu (EPUZF) [neoficiálny preklad] (Ú. v. ES L 40, s. 31).

      (2)  Nariadenie Rady (EHS) č. 3508/92 z 27. novembra 1992, ktorým sa stanovuje integrovaný systém spravovania a kontroly určitých schém poskytovania pomoci v Spoločenstve (Ú. v. ES L 355, s. 1; Mim. vyd. 03/013, s. 223).

      (3)  Nariadenie Komisie (EHS) č. 3887/92 z 23. decembra 1992, ktorým sa menia pravidlá vykonávania systému spravovania a kontroly určitých schém poskytovania pomoci v Spoločenstve [neoficiálny preklad] (Ú. v. ES L 391, s. 36), zmenené a doplnené nariadením Komisie (ES) č. 1648/95 zo 6. júla 1995 (Ú. v. ES L 156, s. 27).


title: Rozsudok Súdu prvého stupňa z 30. novembra 2004 vo veci T-173/03, Anne Geddes proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka Spoločenstva — Slovná ochranná známka NURSERYROOM — Absolútne dôvody zamietnutia — Článok 7 ods. 1 písm. c) nariadenia (ES) č. 40/94)

text:
               5.2.2005

               SK

               Úradný vestník Európskej únie

               C 31/20

      ROZSUDOK SÚDU PRVÉHO STUPŇA

   z 30. novembra 2004
   vo veci T-173/03, Anne Geddes proti Úradu pre harmonizáciu vnútorného trhu (ochranné známky a vzory) (ÚHVT) (1)

   (Ochranná známka Spoločenstva - Slovná ochranná známka NURSERYROOM - Absolútne dôvody zamietnutia - Článok 7 ods. 1 písm. c) nariadenia (ES) č. 40/94)
   (2005/C 31/40)
   Jazyk konania: angličtina
   Vo veci T-173/03, Anne Geddes, bydliskom v Aucklande (Nový Zéland), v zastúpení: G. Farrington, solicitor, proti Úradu pre harmonizáciu vnútorného trhu (ochranné známky a vzory) (ÚHVT) (splnomocnení zástupcovia: E. Dijkema a A. Folliard-Monguiral), predmetom ktorej je žaloba proti rozhodnutiu štvrtého odvolacieho senátu ÚHVT z 13. februára 2003 (vec R 839/2001-4) týkajúceho sa zápisu slovnej ochrannej známky Spoločenstva NURSERYROOM, Súd prvého stupňa (druhá komora), v zložení: predseda Pirrung, sudcovia N. J. Forwood a S. Papasavvas, tajomník: J. Plingers, referent, vyhlásil dňa 30. novembra 2004 rozsudok, ktorého výrok znie:

               1)

               Žaloba sa zamieta.

               2)

               Žalobkyňa je povinná nahradiť trovy konania.

      (1)  Ú. v. EÚ C 171 zo dňa 19.7.2003


title: Vec T-25/12: Uznesenie Všeobecného súdu z  3. októbra 2012 — 3M Pumps/ÚHVT — 3M (3M Pumps)

text:
               24.11.2012

               SK

               Úradný vestník Európskej únie

               C 366/40

         Uznesenie Všeobecného súdu z 3. októbra 2012 — 3M Pumps/ÚHVT — 3M (3M Pumps)
   (Vec T-25/12) (1)

   2012/C 366/81
   Jazyk konania: taliančina
   Predseda piatej komory nariadil výmaz veci.

      (1)  Ú. v. EÚ C 98, 31.3.2012.


title: Vec T-416/07: Žaloba podaná 21. novembra 2007 – RedEnvelope/ÚHVT – Red Letter Days (REDENVELOPE)

text:
               12.1.2008

               SK

               Úradný vestník Európskej únie

               C 8/26

         Žaloba podaná 21. novembra 2007 – RedEnvelope/ÚHVT – Red Letter Days (REDENVELOPE)
   (Vec T-416/07)
   (2008/C 8/46)
   Jazyk žaloby: angličtina
   Účastníci konania

      Žalobca: RedEnvelope Inc. (San Francisco, Spojené štáty) (v zastúpení: A. Poulter, Solicitor)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Red Letter Days Ltd (Londýn, Spojené kráľovstvo)
   Návrhy žalobcu

               —

               zrušiť rozhodnutie prvého odvolacieho senátu zo 14. septembra 2007 č. R 765/2005-1, v rozsahu, v akom pripustilo nové dôkazy na podporu námietky,

               —

               zaviazať žalovaného na náhradu trov konania.

         Žalobné dôvody a hlavné tvrdenia

      Prihlasovateľ ochrannej známky Spoločenstva: žalobca.

      Prihlasovaná ochranná známka: slovná ochranná známka „REDENVELOPE“ pre služby zaradené do tried 35 a 42 – prihláška č. 1 601 392.

      Majiteľ ochrannej známky alebo označenia, ktoré je základom námietky: Red Letter Days Ltd.

      Ochranná známka alebo označenie, ktoré je základom námietky: zapísané a nezapísané národné slovné a obrazové ochranné známky „RED LETTER“, „RED LETTER DAYS“ a „RED LETTER DAYS PLC“ pre tovary a služby zaradené do tried 9, 14, 16, 18, 21, 22, 25, 26, 33, 36, 39, 41, 42, 43 a 44.

      Rozhodnutie námietkového oddelenia: čiastočné vyhovenie námietke.

      Rozhodnutie odvolacieho senátu: zrušenie rozhodnutia námietkového oddelenia a vrátenie veci námietkovému oddeleniu na doplňujúce posúdenie pokiaľ ide o článok 8 ods. 4 nariadenia Rady č. 40/94.

      Dôvody žaloby: porušenie článku 74 ods. 2 nariadenia Rady (ES) č. 40/94, pretože odvolací senát pripustil nové dôkazy, ktoré neboli predtým predložené v konaní, a na základe ktorých bude môcť námietkové oddelenie rozhodnúť, bez možnosti žalobcu vyjadriť sa k nim, pred námietkovým oddelením.


title: Vec T-167/16: Žaloba podaná 19. apríla 2016 – Poľsko/Komisia

text:
               4.7.2016

               SK

               Úradný vestník Európskej únie

               C 243/34

         Žaloba podaná 19. apríla 2016 – Poľsko/Komisia
   (Vec T-167/16)
   (2016/C 243/37)
   Jazyk konania: poľština

      Účastníci konania

      Žalobkyňa: Poľská republika (v zastúpení: B. Majczyna)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

               —

               zrušil vykonávacie rozhodnutie Komisie (EÚ) 2016/180 z 9. februára 2016, ktorým sa mení príloha k vykonávaciemu rozhodnutiu 2014/709/EÚ o opatreniach na kontrolu zdravia zvierat v súvislosti s africkým morom ošípaných v určitých členských štátoch, pokiaľ ide o zápisy týkajúce sa Estónska, Litvy a Poľska (Ú. v. EÚ L 35, s. 12), v rozsahu, v akom zaraďuje do časti II prílohy vykonávacieho rozhodnutia 2014/709/EÚ obec Czyże, zostávajúcu časť obce Zabłudów a obec Hajnówka s mestom Hajnówka,

               —

               zaviazal Európsku komisiu na náhradu trov konania.

      Dôvody a hlavné tvrdenia

   Na podporu svojej žaloby žalobkyňa uvádza tri žalobné dôvody.

               1.

               Prvý žalobný dôvod je založený na porušení zásady proporcionality nerešpektovaním požiadavky nevyhnutnosti napadnutých opatrení na dosiahnutie sledovaných cieľov, nerešpektovaním požiadavky vhodnosti napadnutých opatrení na dosiahnutie sledovaných cieľov a nerešpektovaním požiadavky primeranosti napadnutých opatrení.

               2.

               Druhý žalobný dôvod je založený na porušení podstatných procesných predpisov, ktoré sú stanovené v nariadení Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, s. 13) a v Rokovacom poriadku stáleho výboru pre rastliny, zvieratá, potraviny a krmivá.

               3.

               Tretí žalobný dôvod je založený na porušení povinnosti odôvodnenia napadnutého rozhodnutia.


title: Vec T-198/12: Rozsudok Všeobecného súdu zo  14. mája 2014 – Nemecko/Komisia ( „Aproximácia právnych predpisov — Smernica 2009/48/ES — Bezpečnosť hračiek — Limitné hodnoty pre nitrozamíny, nitrozovateľné látky, olovo, bárium, arzén, antimón a ortuť v hračkách — Rozhodnutie Komisie neschváliť v plnom rozsahu zachovanie odlišných vnútroštátnych ustanovení — Časovo obmedzené schválenie — Dôkaz o vyššej úrovni ochrany pre ľudské zdravie zabezpečenej vnútroštátnymi ustanoveniami“ )

text:
               30.6.2014

               SK

               Úradný vestník Európskej únie

               C 202/20

         Rozsudok Všeobecného súdu zo 14. mája 2014 – Nemecko/Komisia
   (Vec T-198/12) (1)

   ((„Aproximácia právnych predpisov - Smernica 2009/48/ES - Bezpečnosť hračiek - Limitné hodnoty pre nitrozamíny, nitrozovateľné látky, olovo, bárium, arzén, antimón a ortuť v hračkách - Rozhodnutie Komisie neschváliť v plnom rozsahu zachovanie odlišných vnútroštátnych ustanovení - Časovo obmedzené schválenie - Dôkaz o vyššej úrovni ochrany pre ľudské zdravie zabezpečenej vnútroštátnymi ustanoveniami“))
   2014/C 202/24
   Jazyk konania: nemčina

      Účastníci konania

      Žalobkyňa: Spolková republika Nemecko (v zastúpení: T. Henze a A. Wiedmann, splnomocnení zástupcovia)

      Žalovaná: Európska komisia (v zastúpení: M. Patakia a G. Wilms, splnomocnení zástupcovia)

      Predmet veci

   Návrh na čiastočné zrušenie rozhodnutia Komisie 2012/160/EÚ z 1. marca 2012 týkajúceho sa vnútroštátnych ustanovení oznámených nemeckou spolkovou vládou, ktorými sa zachovávajú hraničné hodnoty pre olovo, bárium, arzén, antimón, ortuť a nitrozamíny a nitrozovateľné látky v hračkách po nadobudnutí účinnosti smernice Európskeho parlamentu a Rady 2009/48/ES o bezpečnosti hračiek (Ú. v. EÚ L 80, s. 19)

      Výrok rozsudku

               1.

               Nie je potrebné rozhodnúť o zákonnosti rozhodnutia Komisie 2012/160/EÚ z 1. marca 2012 týkajúceho sa vnútroštátnych ustanovení oznámených nemeckou spolkovou vládou, ktorými sa zachovávajú hraničné hodnoty pre olovo, bárium, arzén, antimón, ortuť a nitrozamíny a nitrozovateľné látky v hračkách po nadobudnutí účinnosti smernice Európskeho parlamentu a Rady 2009/48/ES o bezpečnosti hračiek (Ú. v. EÚ L 80, s. 19) v časti, ktorá sa týka bária.

               2.

               Článok 1 druhý pododsek rozhodnutia 2012/160 sa zrušuje v rozsahu, v akom obmedzil schválenie vnútroštátnych ustanovení upravujúcich limitné hodnoty pre olovo do 21. júla 2013.

               3.

               V zostávajúcej časti sa žaloba zamieta.

               4.

               Európska komisia znáša svoje vlastné trovy konania a nahradí polovicu trov konania, ktoré vynaložila Spolková republika Nemecko.

      (1)  Ú. v. EÚ C 200, 7.7.2012.


title: Vec C-219/13: Rozsudok Súdneho dvora (tretia komora) z  11. septembra 2014 (návrh na začatie prejudiciálneho konania, ktorý podal Korkein hallinto-oikeus – Fínsko) – konanie začaté na návrh K Oy (Návrh na začatie prejudiciálneho konania — Spoločný systém dane z pridanej hodnoty — Smernica 2006/112/ES — Článok 98 ods. 2 — Príloha III bod 6 — Znížená sadzba DPH uplatniteľná výhradne na tlačené knihy na papieri — Knihy zachytené na iných fyzických nosičoch ako na papieri, ktoré podliehajú štandardnej sadzbe DPH — Daňová neutralita)

text:
               17.11.2014

               SK

               Úradný vestník Európskej únie

               C 409/13

         Rozsudok Súdneho dvora (tretia komora) z 11. septembra 2014 (návrh na začatie prejudiciálneho konania, ktorý podal Korkein hallinto-oikeus – Fínsko) – konanie začaté na návrh K Oy
   (Vec C-219/13) (1)

   ((Návrh na začatie prejudiciálneho konania - Spoločný systém dane z pridanej hodnoty - Smernica 2006/112/ES - Článok 98 ods. 2 - Príloha III bod 6 - Znížená sadzba DPH uplatniteľná výhradne na tlačené knihy na papieri - Knihy zachytené na iných fyzických nosičoch ako na papieri, ktoré podliehajú štandardnej sadzbe DPH - Daňová neutralita))
   2014/C 409/17
   Jazyk konania: fínčina

      Vnútroštátny súd, ktorý podal návrh na začatie prejudiciálneho konania

   Korkein hallinto-oikeus

      Účastník konania pred vnútroštátnym súdom

   K Oy

      Výrok rozsudku

   Článok 98 ods. 2 prvý pododsek a príloha III bod 6 smernice Rady 2006/112/ES z 28. novembra 2006 o spoločnom systéme dane z pridanej hodnoty, zmenenej a doplnenej smernicou Rady 2009/47/ES z 5. mája 2009, sa majú vykladať v tom zmysle, že nebránia, pokiaľ je dodržaná zásada daňovej neutrality vlastná spoločnému systému dane z pridanej hodnoty, čo prináleží preskúmať vnútroštátnemu súdu, vnútroštátnej právnej úprave, o akú ide vo veci samej, podľa ktorej knihy zachytené na papieri podliehajú zníženej sadzbe DPH a knihy, ktoré sú zachytené na iných fyzických nosičoch, akými sú CD, CD-ROM alebo kľúče USB, štandardnej sadzbe tejto dane.

      (1)  Ú. v. EÚ C 178, 22.6.2013.


title: Vec C-185/09: Žaloba podaná 26. mája 2009 — Komisia Európskych spoločenstiev/Švédske kráľovstvo

text:
               1.8.2009

               SK

               Úradný vestník Európskej únie

               C 180/32

         Žaloba podaná 26. mája 2009 — Komisia Európskych spoločenstiev/Švédske kráľovstvo
   (Vec C-185/09)
   2009/C 180/54
   Jazyk konania: švédčina

      Účastníci konania

      Žalobkyňa: Komisia Európskych spoločenstiev (v zastúpení: U. Jonsson a L. Balta, splnomocnení zástupcovia)

      Žalovaný: Švédske kráľovstvo

      Návrhy žalobkyne

               —

               určiť, že Švédske kráľovstvo si tým, že neprijalo všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES (1) alebo v každom prípade tým, že o nich neinformovalo Komisiu, nesplnilo povinnosti, ktoré mu vyplývajú z článku 15 ods. 1 tejto smernice,

               —

               zaviazať Švédske kráľovstvo na náhradu trov konania.

      Žalobné dôvody a hlavné tvrdenia

   Lehota na prebratie uvedenej smernice uplynula 15. septembra 2007.

      (1)  Ú. v. EÚ L 105, s. 54.


title: Vec T-107/13 P: Rozsudok Všeobecného súdu zo 16. januára 2015 – Trentea/FRA ( „Odvolanie — Verejná služba — Dočasní zamestnanci — Prijímanie do zamestnania — Rozhodnutie o zamietnutí prihlášky a o vybratí iného uchádzača — Dôvod predložený po prvýkrát na pojednávaní — Skreslenie dôkazov — Povinnosť odôvodnenia — Napadnutie uloženia povinnosti nahradiť trovy konania“ )

text:
               23.2.2015

               SK

               Úradný vestník Európskej únie

               C 65/31

         Rozsudok Všeobecného súdu zo 16. januára 2015 – Trentea/FRA
   (Vec T-107/13 P) (1)

   ((„Odvolanie - Verejná služba - Dočasní zamestnanci - Prijímanie do zamestnania - Rozhodnutie o zamietnutí prihlášky a o vybratí iného uchádzača - Dôvod predložený po prvýkrát na pojednávaní - Skreslenie dôkazov - Povinnosť odôvodnenia - Napadnutie uloženia povinnosti nahradiť trovy konania“))
   (2015/C 065/42)
   Jazyk konania: angličtina

      Účastníci konania

      Odvolateľka: Cornelia Trentea (Barcelona, Španielsko) (v zastúpení: L. Levi a M. Vandenbussche, advokáti)

      Ďalší účastník konania: Agentúra Európskej únie pre základné práva (FRA) (v zastúpení: M. Kjærum, splnomocnený zástupca, za právnej pomoci B. Wägenbaur, advokát)

      Predmet veci

   Odvolanie proti rozsudku Súdu pre verejnú službu (prvá komora) z 11. decembra 2012 vo veci Trentea/FRA (F-112/10, Zb. VS, EU:F:2012:179), ktorého predmetom je návrh na zrušenie tohto rozsudku

      Výrok rozsudku

               1.

               Odvolanie sa zamieta.

               2.

               Pani Cornelia Trentea znáša svoje vlasnté trovy konania, ako aj trovy konania, ktoré vynaložila Agentúra Európskej únie pre základné práva (FRA) v rámci tohto stupňa konania.

      (1)  Ú. v. EÚ C 129, 4.5.2013.


               26.6.2004

               SK

               Úradný vestník Európskej únie

               C 168/14

         (2004/C 168/25)
   Posledná publikácia Súdneho dvora v Úradnom vestníku Európskej únie

         Ú. v. EÚ C 156, 12.6.2004.

   Predchádzajúce publikácie

      Ú. v. EÚ C 146, 29.5.2004.

   Tieto texty sú dostupné na adresách:

               EUR-Lex: http://europa.eu.int/eur-lex

               CELEX: http://europa.eu.int/celex


title: Vec T-243/08: Rozsudok Všeobecného súdu z  19. mája 2010 — Ravensburger/ÚHVT — Educa Borras (EDUCA Memory game) [ „Ochranná známka Spoločenstva — Konanie o vyhlásenie neplatnosti — Obrazová ochranná známka Spoločenstva EDUCA Memory game — Skoršie národné a medzinárodné slovné ochranné známky MEMORY — Relatívny dôvod zamietnutia — Neexistencia podobnosti označení — Článok 8 ods. 1 písm. b) a článok 8 ods. 5 a články 74 a 75 nariadenia Rady (ES) č. 40/94 [teraz článok 8 ods. 1 písm. b) a článok 8 ods. 5 a články 76 a 77 nariadenia (ES) č. 207/2009]“ ]

text:
               3.7.2010

               SK

               Úradný vestník Európskej únie

               C 179/35

         Rozsudok Všeobecného súdu z 19. mája 2010 — Ravensburger/ÚHVT — Educa Borras (EDUCA Memory game)
   (Vec T-243/08) (1)

   („Ochranná známka Spoločenstva - Konanie o vyhlásenie neplatnosti - Obrazová ochranná známka Spoločenstva EDUCA Memory game - Skoršie národné a medzinárodné slovné ochranné známky MEMORY - Relatívny dôvod zamietnutia - Neexistencia podobnosti označení - Článok 8 ods. 1 písm. b) a článok 8 ods. 5 a články 74 a 75 nariadenia Rady (ES) č. 40/94 [teraz článok 8 ods. 1 písm. b) a článok 8 ods. 5 a články 76 a 77 nariadenia (ES) č. 207/2009]“)
   2010/C 179/60
   Jazyk konania: angličtina

      Účastníci konania

      Žalobkyňa: Ravensburger AG (Ravensburg, Nemecko) (v zastúpení: G. Würtenberger a R. Kunze, advokáti)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT) (v zastúpení: D. Botis, splnomocnený zástupca)

      Ďalší účastník konania pred odvolacím senátom ÚHVT a vedľajší účastník v konaní pred Všeobecným súdom: Educa Borras, SA (Barcelona, Španielsko) (v zastúpení: I. Valdelomar Serrano, advokát)

      Predmet veci

   Žaloba podaná proti rozhodnutiu druhého odvolacieho senátu ÚHVT z 8. apríla 2008 (vec R 597/2007-2) týkajúceho sa konania o vyhlásenie neplatnosti medzi spoločnosťou Ravensburger AG a Educa Borras, SA

      Výrok rozsudku

               1.

               Žaloba sa zamieta.

               2.

               Spoločnosť Ravensburger AG je povinná nahradiť trovy konania.

      (1)  Ú. v. EÚ C 209, 15.8.2008.


title: Vec T-772/14: Žaloba podaná 21. novembra 2014 – Musso/Parlament

text:
               19.1.2015

               SK

               Úradný vestník Európskej únie

               C 16/45

      Žaloba podaná 21. novembra 2014 – Musso/Parlament
      (Vec T-772/14)
      (2015/C 016/69)
      Jazyk konania: francúzština

         Účastníci konania

         Žalobca: François Musso (Ajaccio, Francúzsko) (v zastúpení: A. Gross, avocat)

         Žalovaný: Európsky parlament

         Návrhy

      Žalobca navrhuje, aby Všeobecný súd:

                  —

                  prijal túto žalobu a prehlásil ju za dôvodnú,

                  —

                  zrušil rozhodnutie z 22. septembra 2014,

                              —

                              primárne z dôvodu porušenia zásady primeranosti dĺžky konania, ktorá eventuálne ovplyvňuje výkon práva na obhajobu,

                              —

                              subsidiárne z dôvodu formálnej vady na základe chýbajúcej správnosti a jasnosti pohľadávky,

                  —

                  subsidiárne nariadil spojenie tejto žaloby so žalobou z 8. augusta 2014 vo veci Musso/Európsky parlament (č. podania 633447, č. veci T-589/14),

                  —

                  ďalej subsidiárne zrušil rozhodnutie z 22. septembra 2014, ktoré je dotknuté a vyplýva z rozhodnutia z 26. júna 2014, ktoré je samo predmetom návrhu na zrušenie podaného žalobou z 8. augusta 2014 (Musso/Európsky parlament, č. podania 633447, č. veci T-589/14),

                              —

                              z dôvodu formálnej vady na základe chýbajúceho podpisu predsedu na rozhodnutí z 26. júna 2014,

                              —

                              subsidiárne z dôvodu porušenia práv na obhajobu, keďže rozhodnutie zo 17. júla 1996, ktoré slúži ako základ pre rozhodnutie z 26. júna 2014, nebolo uverejnené,

                              —

                              subsidiárne z dôvodu nedostatočného odôvodnenia rozhodnutia z 26. júna 2014,

                              —

                              subsidiárne z dôvodu porušenia zásady primeranosti dĺžky konania, ktorá ovplyvňuje výkon práva na obhajobu,

                              —

                              subsidiárne z dôvodu porušenia zásady zachovania nadobudnutého práva,

                  —

                  vyhradil žalobcovi na uplatnenie všetky ostatné nároky, pohľadávky, žalobné dôvody a návrhy,

                  —

                  zaviazal žalovaného na náhradu trov konania v celom rozsahu.

         Dôvody a hlavné tvrdenia

      Na podporu svojej žaloby uvádza žalobca osem žalobných dôvodov.

                  1.

                  Prvý žalobný dôvod je založený na porušení zásady primeranosti dĺžky konania, ktorá ovplyvňuje výkon práva žalobcu na obhajobu, keďže rozhodnutie z 22. septembra 2014, konkrétne napadnuté oznámenie o dlhu, bolo vydané dvanásť rokov po tom, čo Parlament zistil svoju pohľadávku voči žalobcovi.

                  2.

                  Druhý žalobný dôvod je založený na formálnej vade napadnutého oznámenia o dlhu, keďže pohľadávka Parlamentu nebola ani istá, ani správna v zmysle článku 81 delegovaného nariadenia (EÚ) č. 1268/2012 (1) a navyše nebola overiteľná.

                  3.

                  Tretí žalobný dôvod je založený na formálnej vade rozhodnutia z 26. júna 2014, po ktorom bolo vydané napadnuté oznámenie o dlhu, pretože uvedené rozhodnutie nepodpísal predseda Parlamentu v súlade s Rokovacím poriadkom Európskeho parlamentu.

                  4.

                  Štvrtý žalobný dôvod je založený na porušení práva žalobcu na obhajobu, keďže rozhodnutie zo 17. júla 1996, ktoré slúži ako základ pre vyššie uvedené rozhodnutie z 26. júna 2014, nebolo uverejnené, čo je v rozpore s článkom 28 Rokovacieho poriadku Európskeho parlamentu.

                  5.

                  Piaty žalobný dôvod je založený porušení zásady kontradiktórnosti.

                  6.

                  Šiesty žalobný dôvod je založený na nedostatočnom odôvodnení vyššie uvedeného rozhodnutia z 26. júna 2014.

                  7.

                  Siedmy žalobný dôvod je založený na porušení zásady primeranosti dĺžky konania z dôvodu, že Parlament čakal osem rokov, kým voči žalobcovi začal postup vymáhania.

                  8.

                  Ôsmy žalobný dôvod je založený na porušení zásady zachovania nadobudnutého práva, keďže rozhodnutie z 26. júna 2014, po ktorom bolo vydané oznámenie o dlhu, spochybňuje nárok na dôchodok, ktorý žalobca získal 3. augusta 1994.

         (1)  Delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, s. 1).


title: Vec C-70/06: Rozsudok Súdneho dvora (prvá komora) z  10. januára 2008 – Komisia Európskych spoločenstiev/Portugalská republika (Nesplnenie povinnosti členským štátom — Rozsudok Súdneho dvora o určení nesplnenia povinnosti — Nevykonanie — Peňažná sankcia)

text:
               8.3.2008

               SK

               Úradný vestník Európskej únie

               C 64/6

         Rozsudok Súdneho dvora (prvá komora) z 10. januára 2008 – Komisia Európskych spoločenstiev/Portugalská republika
   (Vec C-70/06) (1)

   (Nesplnenie povinnosti členským štátom - Rozsudok Súdneho dvora o určení nesplnenia povinnosti - Nevykonanie - Peňažná sankcia)
   (2008/C 64/07)
   Jazyk konania: portugalčina
   Účastníci konania

      Žalobkyňa: Komisia Európskych spoločenstiev (v zastúpení: X. Lewis, A. Caeiros a A. Andrade, splnomocnení zástupcovia)

      Žalovaná: Portugalská republika (v zastúpení: L. Fernandes, P. Fragoso Martins a J. A. de Oliveira, splnomocnení zástupcovia)
   Predmet veci
   Nesplnenie povinnosti členským štátom – Článok 228 ES – Nevykonanie rozsudku Súdneho dvora zo 14. októbra 2004 vo veci C-275/03 – Nesprávne prebratie smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác (Ú. v. ES L 395, s. 33; Mim. vyd. 06/001, s. 246) – Návrh na stanovenie pokuty
   Výrok rozsudku

               1.

               Portugalská republika si tým, že nezrušila zákonný dekrét č. 48 051 z 21. novembra 1967, ktorým podmieňuje poskytnutie náhrady škody osobám, ktoré boli poškodené porušením práva Spoločenstva v oblasti verejného obstarávania alebo porušením vnútroštátnych predpisov, ktoré toto právo preberajú, predložením dôkazu o vine alebo úmysle, neprijala potrebné opatrenia, ktoré vyžaduje vykonanie rozsudku zo 14. októbra 2004, Komisia/Portugalsko (C-275/03), a z tohto dôvodu si nesplnila povinnosti, ktoré jej vyplývajú z článku 228 ods. 1 ES.

               2.

               Portugalská republika je povinná zaplatiť Komisii Európskych spoločenstiev na účet „Vlastné zdroje Európskeho spoločenstva“ penále vo výške 19 392 eur za každý deň omeškania s vykonaním opatrení potrebných na dosiahnutie súladu s už citovaným rozsudkom zo 14. októbra 2004, Komisia/Portugalsko, odo dňa vyhlásenia tohto rozsudku až do dňa vykonania uvedeného rozsudku zo 14. októbra 2004.

               3.

               Portugalská republika je povinná nahradiť trovy konania.

      (1)  Ú. v. EÚ C 86, 8.4.2006.


title: Vec T-396/10: Rozsudok Všeobecného súdu zo 16. septembra 2013 — Zucchetti Rubinetteria/Komisia ( „Hospodárska súťaž — Kartely — Belgický, nemecký, francúzsky, taliansky, holandsky a rakúsky trh s kúpeľňovými doplnkami a príslušenstvom — Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP — Koordinácia zvyšovania cien a výmena citlivých obchodných informácií — Pojem porušenie — Jediné porušenie — Relevantný trh — Usmernenia k metóde stanovovania výšky pokút z roku 2006 — Závažnosť — Koeficienty“ )

text:
               9.11.2013

               SK

               Úradný vestník Európskej únie

               C 325/28

         Rozsudok Všeobecného súdu zo 16. septembra 2013 — Zucchetti Rubinetteria/Komisia
   (Vec T-396/10) (1)

   (Hospodárska súťaž - Kartely - Belgický, nemecký, francúzsky, taliansky, holandsky a rakúsky trh s kúpeľňovými doplnkami a príslušenstvom - Rozhodnutie, ktorým sa konštatuje porušenie článku 101 ZFEÚ a článku 53 Dohody o EHP - Koordinácia zvyšovania cien a výmena citlivých obchodných informácií - Pojem porušenie - Jediné porušenie - Relevantný trh - Usmernenia k metóde stanovovania výšky pokút z roku 2006 - Závažnosť - Koeficienty)
   2013/C 325/47
   Jazyk konania: taliančina

      Účastníci konania

      Žalobkyňa: Zucchetti Rubinetteria SpA (Gozzano, Taliansko) (v zastúpení: M. Condinanzi, P. Ziotti a N. Vasile, advokáti)

      Žalovaná: Európska komisia (v zastúpení: F. Castillo de la Torre, A. Antoniadis a L. Malferrari, splnomocnení zástupcovia, za právnej pomoci pôvodne F. Ruggeri Laderchi a A. De Matteis, neskôr F. Ruggeri Laderchi, advokáti)

      Predmet veci

   Návrh na zrušenie rozhodnutia Komisie K(2010) 4185 v konečnom znení z 23. júna 2010 týkajúceho sa konania podľa článku 101 ZFEÚ a článku 53 Dohody o EHP (vec COMP/39.092 — Kúpeľňové doplnky a príslušenstvo) v rozsahu, v akom sa týka žalobkyne, a subsidiárne zrušenie alebo zníženie pokuty, ktorá jej bola uložená

      Výrok rozsudku

               1.

               Žaloba sa zamieta.

               2.

               Zucchetti Rubinetteria SpA znáša svoje vlastné trovy konania a je povinná nahradiť trovy konania, ktoré vynaložila Európska komisia.

      (1)  Ú. v. EÚ C 301, 6.11.2010.


title: Uznesenie Súdu prvého stupňa z 20. júna 2005 vo veci T-361/02, Deutsche Bahn AG proti Komisii Európskych spoločenstiev (Štátna pomoc — Sťažnosť súťažiteľa — Žaloba pre nečinnosť — Zaujatie stanoviska — Zjavná neprípustnosť)

text:
               3.9.2005

               SK

               Úradný vestník Európskej únie

               C 217/40

      UZNESENIE SÚDU PRVÉHO STUPŇA

   z 20. júna 2005
   vo veci T-361/02, Deutsche Bahn AG proti Komisii Európskych spoločenstiev (1)

   (Štátna pomoc - Sťažnosť súťažiteľa - Žaloba pre nečinnosť - Zaujatie stanoviska - Zjavná neprípustnosť)
   (2005/C 217/88)
   Jazyk konania: nemčina
   Vo veci T-361/02, Deutsche Bahn AG, so sídlom v Berlíne (Nemecko), v zastúpení: M. Schütte, advokát, ktorý si zvolil adresu na doručovanie v Luxemburgu, proti Komisii Európskych spoločenstiev (splnomocnení zástupcovia: V. Kreuschitz a V. Di Bucci, ktorí si zvolili adresu na doručovanie v Luxemburgu), ktorú v konaní podporuje Rada Európskej únie (splnomocnení zástupcovia: A.-M. Colaert a F. Florindo Gijón), ktorej predmetom je žaloba pre nečinnosť navrhujúca vysloviť, že Komisia nezákonne nerozhodla o sťažnosti podanej žalobcom 5. júla 2002, Súd prvého stupňa (prvá rozšírená komora), v zložení: predseda prvej rozšírenej komory B. Vesterdorf, sudcovia J. D. Cooke, R. García-Valdecasas, I. Labucka a V. Trstenjak, tajomník: H. Jung, vydal 20. júna 2005 uznesenie, ktorého výrok znie:

               1.

               Žaloba sa zamieta pre zjavnú neprípustnosť.

               2.

               Žalobca znáša svoje vlastné trovy konania a je povinný nahradiť trovy konania, ktoré vznikli Komisii.

      (1)  Ú. v. EÚ C 44, 22.2.2003.


title: Vec C-336/11: Návrh na začatie prejudiciálneho konania, ktorý podal Cour d’appel de Lyon (Francúzsko) 1. júla 2011 — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon, Administration des douanes et droits indirects/Rohm & Haas Electronic Materials CMP Europe GmbH, Rohm & Haas Europe s.à.r.l., Rohm & Haas Europe Trading APS-UK Branch

text:
               10.9.2011

               SK

               Úradný vestník Európskej únie

               C 269/32

         Návrh na začatie prejudiciálneho konania, ktorý podal Cour d’appel de Lyon (Francúzsko) 1. júla 2011 — Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon, Administration des douanes et droits indirects/Rohm & Haas Electronic Materials CMP Europe GmbH, Rohm & Haas Europe s.à.r.l., Rohm & Haas Europe Trading APS-UK Branch
   (Vec C-336/11)
   2011/C 269/62
   Jazyk konania: francúzština

      Vnútroštátny súd, ktorý podal návrh na začatie prejudiciálneho konania

   Cour d’appel de Lyon

      Účastníci konania pred vnútroštátnym súdom

      Odvolatelia: Receveur principal des douanes de Roissy Sud, Receveur principal de la recette des douanes de Lyon Aéroport, Direction régionale des douanes et droits indirects de Lyon, Administration des douanes et droits indirects

      Odporkyne: Rohm & Haas Electronic Materials CMP Europe GmbH, Rohm & Haas Europe s.à.r.l., Rohm & Haas Europe Trading APS — UK Branch

      Prejudiciálna otázka

   Má sa kombinovaná nomenklatúra [uvedená v prílohe I nariadenia Rady (EHS) č. 2658/87 z 23. júla 1987, ktoré sa týka tarifnej a štatistickej nomenklatúry a spoločnej colnej tarify (1), zmeneného a doplneného nariadením Komisie (ES) č. 1549/2006 zo 17. októbra 2006 (2) a nariadením Komisie (ES) č. 1214/2007 z 20. septembra 2007 (3)] vykladať v tom zmysle, že leštiace vankúšiky určené do leštiaceho stroja na obrábanie polovodičových materiálov (ktorý ako taký patrí do tarifnej položky 8460) dovážané oddelene od tohto stroja, ktoré majú podobu kotúčov perforovaných v strede, skladajú sa z tvrdej polyuretanovej vrstvy, vrstvy polyuretanovej peny, vrstvy lepidla a z ochranného plastového filmu, neobsahujú nijakú kovovú časť ani abrazívnu látku, používajú sa v kombinácii s abrazívnou tekutinou na leštenie waferov a treba ich vymieňať vo frekvencii určenej stupňom ich opotrebovania, patria do tarifnej položky 8466 91 15 ako súčasti alebo príslušenstvo určené výhradne alebo hlavne do strojov zatriedených do položiek č. 8456 až 8465, alebo na základe látky, z ktorej sa skladajú, do tarifnej položky 3939 90 10 ako samolepiace ploché tvary z plastov?

      (1)  Ú. v. ES L 256, s. 1; Mim. vyd. 02/002, s. 382.

      (2)  Ú. v. EÚ L 301, s. 1.

      (3)  Ú. v. EÚ L 286, s. 1.


title: Vec C-14/05: Návrh na začatie prejudiciálneho konania podaný rozsudkom Gerechtshof te Amsterdam z 28. decembra 2004, ktorý súvisí s konaním: Anagram International Inc. proti Inspecteur van de Belastingdienst/Douane Rotterdam

text:
               2.4.2005

               SK

               Úradný vestník Európskej únie

               C 82/8

         Návrh na začatie prejudiciálneho konania podaný rozsudkom Gerechtshof te Amsterdam z 28. decembra 2004, ktorý súvisí s konaním: Anagram International Inc. proti Inspecteur van de Belastingdienst/Douane Rotterdam
   (Vec C-14/05)
   (2005/C 82/17)
   Jazyk konania: holandčina
   Gerechtshof te Amsterdam (Holandsko) podal rozsudkom z 28. decembra 2004 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Anagram International Inc. proti Inspecteur van de Belastingdienst/Douane Rotterdam a bol doručený kancelárii Súdneho dvora dňa 19. januára 2005.
   Gerechtshof te Amsterdam (Holandsko) žiada Súdny dvor, aby rozhodol o nasledujúcich otázkach:

               1.

               Treba bod 3 prílohy nariadenia (ES) č. 442/2000 (1) vykladať tak, že sa vzťahuje aj na tovar popísaný v rámci skutkového stavu (bod 2 návrhu na začatie prejudiciálneho konania)?

               2.

               Ak áno, je nariadenie v tomto bode platné?

               3.

               V prípade, že je nariadenie neplatné alebo nezahŕňa sporný tovar, môže byť SCT vykladaná tak, že uvedené tovary musia byť zaradené ako „výrobky na slávnosti“ do položky 9505 90 00?

      (1)  Nariadenie Komisie (ES) č. 442/2000 z 25. februára 2000 o zatrieďovaní určitých tovarov do kombinovanej nomenklatúry (Ú. v. ES L 54, s. 33).


title: Vec C-233/04: Návrh na začatie konania o prejudiciálnej otázke podaný uznesením Arbeitsgericht Düsseldorf zo dňa 5. mája 2004 vo veci Gül Demir proti Securicor Aviation Limited Securicor Aviation (Nemecko) Limited a Kötter Aviation Security GmbH & Co. KG.

text:
               7.8.2004

               SK

               Úradný vestník Európskej únie

               C 201/11

         Návrh na začatie konania o prejudiciálnej otázke podaný uznesením Arbeitsgericht Düsseldorf zo dňa 5. mája 2004 vo veci Gül Demir proti Securicor Aviation Limited Securicor Aviation (Nemecko) Limited a Kötter Aviation Security GmbH & Co. KG.
   (Vec C-233/04)
   (2004/C 201/20)
   Arbeitsgericht Düsseldorf (Nemecko) uznesením z 5. mája 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Gül Demir proti Securicor Aviation Limited Securicor Aviation (Nemecko) Limited a Kötter Aviation Security GmbH & Co. KG., ktorý bol doručený kancelárii Súdneho dvora dňa 3. júna 2004.
   Arbeitsgericht Düsseldorf žiada Súdny dvor, aby rozhodol o nasledujúcich otázkach:

               1.

               Pri skúmaní existencie prevodu podniku podľa článku 1 smernice 2001/23/ES (1) – bez ohľadu na vlastnícke vzťahy – v prípade zadania novej objednávky v rámci všeobecnej úvahy, zistenie prevodu prevádzkových prostriedkov z pôvodného obstarávateľa na nového obstarávateľa, sa viaže na splnenie podmienky, že tieto prevádzkové prostriedky sú postúpené nadobúdateľovi za účelom samostatného hospodárskeho riadenia ? Je pre uznanie prevodu prevádzkových prostriedkov preto nutné priznať obstarávateľovi právo rozhodovať o druhu a spôsobe užívania prevádzkových prostriedkov vo vlastnom ekonomickom záujme. Je potrebné rozlišovať, podľa toho či prevádzkové prostriedky zadávateľa sú „predmetom“ alebo „prostriedkom“ plnenia poskytovaného obstarávateľom ?

               2.

               V prípade kladnej odpovede Súdneho dvora:

                           a)

                           Je vyhradenie prevádzkových prostriedkov na samostatné ekonomické riadenie vylúčené, keď tieto boli obstarávateľovi dané zadávateľom k dispozícii len za účelom jednoduchého používania a výdavky súvisiace s údržbou, včítane s ňou spojenými nákladmi, uhrádza zadávateľ ?

                           b)

                           Jedná sa o samostatné ekonomické riadenie obstarávateľom, keď v rámci kontroly cestujúcich na letiskách, obstarávateľ využíva zadávavateľom inštalované bránové sondy, ručné sondy a röntgenové prístroje?

      (1)  Ú. v. ES L 82, s. 16.


title: Vec T-420/13: Žaloba podaná 14. augusta 2013 — Brouillard/Súdny dvor

text:
               9.11.2013

               SK

               Úradný vestník Európskej únie

               C 325/34

         Žaloba podaná 14. augusta 2013 — Brouillard/Súdny dvor
   (Vec T-420/13)
   2013/C 325/57
   Jazyk konania: francúzština

      Účastníci konania

      Žalobca: Alain Laurent Brouillard (Brusel, Belgicko) (v zastúpení: J.-M. Gouazé, advokát)

      Žalovaný: Súdny dvor Európskej únie

      Návrhy

   Žalobca navrhuje, aby Všeobecný súd:

               —

               zrušil rozhodnutie Súdneho dvora Európskej únie — Generálneho riaditeľstva prekladov z 5. júna 2013 týkajúce sa verejného obstarávania 2013/S 047-075037, ktorým bol pán Brouillard vylúčený zo zákazky na preklad do francúzštiny,

               —

               zaviazal žalovaného na náhradu trov konania.

      Dôvody a hlavné tvrdenia

   Touto žalobou žalobca navrhuje zrušenie rozhodnutia vyzvať uchádzača vybraného na základe rokovacieho konania v rámci verejného obstarávania smerujúceho k uzatvoreniu rámcových zmlúv na preklad právnych textov z určitých úradných jazykov Európskej únie do francúzštiny (Ú. v. EÚ 2013/S 47-075037) na predloženie ponuky, kde je potvrdené, že žalobca nebude zapojený do poskytovania dotknutých služieb, keďže nespĺňa požiadavku úplného právnického vzdelania.
   Na podporu svojej žaloby žalobca uvádza tri dôvody.

               1.

               Prvý dôvod založený na nedostatku právomoci orgánu, ktorý prijal napadnutý akt.

               2.

               Druhý dôvod založený na porušení smerníc 2000/78/ES (1) a 2005/36/ES (2) ako aj judikatúry Súdneho dvora.

               3.

               Tretí dôvod založený na zjavne nesprávnom posúdení týkajúcom sa univerzitnej a profesijnej kvalifikácie žalobcu.

      (1)  Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, s. 16; Mim. vyd. 05/004, s. 79).

      (2)  Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, s. 22).


title: Vec C-270/11: Žaloba podaná 31. mája 2011 — Európska komisia/Švédske kráľovstvo

text:
               30.7.2011

               SK

               Úradný vestník Európskej únie

               C 226/17

         Žaloba podaná 31. mája 2011 — Európska komisia/Švédske kráľovstvo
   (Vec C-270/11)
   2011/C 226/33
   Jazyk konania: švédčina

      Účastníci konania

      Žalobkyňa: Európska komisia (v zastúpení: C. Tufvesson a F. Coudert, splnomocnení zástupcovia)

      Žalovaný: Švédske kráľovstvo

      Návrhy žalobkyne

               —

               určiť, že Švédsko si tým, že neprijalo opatrenia potrebné na vykonanie rozsudku Súdneho dvora vo veci C-185/09, nesplnilo povinnosti, ktoré mu vyplývajú z článku 260 ods. 1 ZFEÚ,

               —

               uložiť Švédsku povinnosť zaplatiť Komisii na účet „Vlastné zdroje Európskej únie“ denné penále vo výške 40 947,20 eura za každý deň, čo neprijalo opatrenia potrebné na vykonanie rozsudku Súdneho dvora vo veci C-185/09, a to odo dňa vyhlásenia rozsudku v tejto veci až do dňa vykonania rozsudku vo veci C-185/09 vrátane,

               —

               uložiť Švédsku povinnosť zaplatiť Komisii na ten istý účet sumu stanovenú na 9 597 eur za každý deň, čo neprijalo opatrenia potrebné na vykonanie rozsudku Súdneho dvora vo veci C-185/09, a to odo dňa vyhlásenia rozsudku vo veci C-185/09 až do vyhlásenia rozsudku v tejto veci alebo do dňa prijatia opatrení potrebných na vykonanie rozsudku vo veci C-185/09 v prípade, že je tento deň skorším dňom,

               —

               zaviazať Švédske kráľovstvo na náhradu trov konania.

      Žalobné dôvody a hlavné tvrdenia

   V rozsudku Súdneho dvora zo 4. februára 2010 (Komisia/Švédske kráľovstvo, C-185/09) Súdny dvor rozhodol:

      „Švédske kráľovstvo si tým, že neprijalo zákony, iné právne predpisy a správne opatrenia potrebné na vykonanie smernice Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES, nesplnilo povinnosti, ktoré mu vyplývajú z tejto smernice.“

   Švédske kráľovstvo doposiaľ neprijalo žiadne opatrenia na vykonanie rozsudku Súdneho dvora vo veci C-185/09. Komisia preto začala konať v súlade s článkom 260 ods. 2 Zmluvy o fungovaní Európskej únie a navrhuje, aby bola Švédskemu kráľovstvu uložená povinnosť zaplatiť peňažné pokuty.


title: Vec C-336/08: Návrh na začatie prejudiciálneho konania, ktorý podal Landessozialgericht Berlin-Brandenburg (Nemecko) 18. júla 2008 – Christel Reinke/AOK Berlin

text:
               11.10.2008

               SK

               Úradný vestník Európskej únie

               C 260/7

         Návrh na začatie prejudiciálneho konania, ktorý podal Landessozialgericht Berlin-Brandenburg (Nemecko) 18. júla 2008 – Christel Reinke/AOK Berlin
   (Vec C-336/08)
   (2008/C 260/10)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Landessozialgericht Berlin-Brandenburg
   Účastníci konania pred vnútroštátnym súdom

      Odvolateľka: Christel Reinke

      Druhý účastník odvolacieho konania: AOK Berlin
   Prejudiciálne otázky

               1.

               Vzťahuje sa nárok na náhradu výdavkov podľa článku 34 ods. 4 a 5 nariadenia (EHS) č. 574/72 (1) tiež na výdavky, ktoré vznikli v dôsledku naliehavého ošetrenia dôchodkyne, ktorá má nárok na dávky podľa článku 31 nariadenia (EHS) č. 1408/71 na súkromnej klinike v mieste pobytu, keď nemocnica, príslušná na výkon ošetrenia ako vecnej dávky, odmietla poskytnúť takýto zdravotnícky úkon z dôvodu nedostatku kapacít?

               2.

               Možno obmedziť náhradu výdavkov na sadzby náhrad podľa článku 34 ods. 4 nariadenia (EHS) č. 574/72, keď príslušná inštitúcia neprepláca vecné dávky poskytnuté nemocnicou zo zásady na základe abstraktných všeobecných sadzieb, ale na základe individuálnych zmlúv, a keď podľa vnútroštátneho práva tiež neexistuje žiadne obmedzenie vecnej dávky na ošetrenie v určitých nemocniciach?

               3.

               Je vnútroštátny právny predpis, podľa ktorého je náhrada výdavkov za ošetrenie v súkromnej nemocnici v iných členských štátoch EÚ vylúčená i v prípade naliehavého ošetrenia, v súlade s článkami 49 ES a 50 ES, ako aj s článkom 18 ES?

      (1)  Nariadenie Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 74, s. 1; Mim. vyd. 05/001, s. 83).


title: Vec C-509/13 P: Uznesenie Súdneho dvora (šiesta komora) zo 4. septembra 2014 – Metropolis Inmobiliarias y Restauraciones, SL/Úrad pre harmonizáciu vnútorného trhu (ochranné známky a vzory), MIP Metro Group Intellectual Property GmbH & Co. KG (Odvolanie — Ochranná známka Spoločenstva — Nariadenie (ES) č. 40/94 — Prihláška obrazovej ochrannej známky obsahujúcej slovný prvok „METRO“ modrej a žltej farby — Námietka majiteľa farebnej obrazovej ochrannej známky Spoločenstva obsahujúcej slovný prvok „GRUPOMETROPOLIS“  — Zamietnutie námietky)

text:
               17.11.2014

               SK

               Úradný vestník Európskej únie

               C 409/25

         Uznesenie Súdneho dvora (šiesta komora) zo 4. septembra 2014 – Metropolis Inmobiliarias y Restauraciones, SL/Úrad pre harmonizáciu vnútorného trhu (ochranné známky a vzory), MIP Metro Group Intellectual Property GmbH & Co. KG
   (Vec C-509/13 P) (1)

   ((Odvolanie - Ochranná známka Spoločenstva - Nariadenie (ES) č. 40/94 - Prihláška obrazovej ochrannej známky obsahujúcej slovný prvok „METRO“ modrej a žltej farby - Námietka majiteľa farebnej obrazovej ochrannej známky Spoločenstva obsahujúcej slovný prvok „GRUPOMETROPOLIS“ - Zamietnutie námietky))
   2014/C 409/36
   Jazyk konania: nemčina

      Účastníci konania

      Žalobkyňa: Metropolis Inmobiliarias y Restauraciones, SL (v zastúpení: J. Carbonell Callicó, abogado)

      Ďalší účastníci konania: Úrad pre harmonizáciu vnútorného trhu (ochranné známky a vzory) (v zastúpení: A. Poch, splnomocnený zástupca), MIP Metro Group Intellectual Property GmbH & Co. KG (v zastúpení: J.-C. Plate, Rechtsanwalt)

      Výrok

               1.

               Odvolanie sa zamieta.

               2.

               Metropolis Inmobiliarias y Restauraciones, SL, je povinná nahradiť trovy konania.

      (1)  Ú. v. EÚ C 336, 16.11.2013.


title: Vec T-464/04: Žaloba podaná dňa 3. decembra 2004: Impala proti Komisii Európskych spoločenstiev

text:
               8.1.2005

               SK

               Úradný vestník Európskej únie

               C 6/46

         Žaloba podaná dňa 3. decembra 2004: Impala proti Komisii Európskych spoločenstiev
   (Vec T-464/04)
   (2005/C 6/91)
   Jazyk konania: angličtina
   Impala, so sídlom v Bruseli (Belgicko), v zastúpení: S. Crosby a J. Golding, Solicitors, podala 3. decembra 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil ako celok rozhodnutie Komisie z 19. júla 2004 vo veci č. COMP/M.3333-Sony/BMG;

               —

               subsidiárne, zrušil napadnuté rozhodnutie v rozsahu, v akom sa vzťahuje na všetky alebo niektoré z nasledujúcich otázok:

                           —

                           kolektívne dominantné postavenie na trhu s licenciami pre hudbu šírenú prostredníctvom internetu;

                           —

                           jednotlivé dominantné postavenie na trhoch pre distribúciu hudby šírenej prostredníctvom internetu;

                           —

                           koordinácia podnikania strán spojeného s vydávaním hudby;

               —

               zaviazal Komisiu Európskych spoločenstiev nahradiť trovy konania.

         Žalobné dôvody a hlavné tvrdenia
   Žalobca je medzinárodným združením, ktorého cieľom je presadzovanie všeobecných záujmov jeho členov, ktorí sú nezávislými hudobnými spoločnosťami. Žalobca požaduje zrušenie rozhodnutia Komisie, ktorým sa schvaľuje zlúčenie činností súvisiacich s reprodukovanou hudbou medzi spoločnosťami Bertelsmann AG a Sony Corporation of America.
   Na podporu svojej žaloby žalobca uvádza, že schválením zlúčenia Komisia porušila článok 253 ES, článok 81 ods. 1 ES, nariadenie 4064/89 (1), ako aj právne pravidlá upravujúce ich použitie a dopustila sa zjavných chýb pri hodnotení tým, že konštatovala, že:

               —

               pred týmto zlúčením neexistovalo na trhu s reprodukovanou hudbou kolektívne dominantné postavenie;

               —

               toto zlúčenie neposilnilo existujúce kolektívne dominantné postavenie na tomto trhu;

               —

               toto zlúčenie by nevytvorilo kolektívne dominantné postavenie na trhu s reprodukovanou hudbou, trhu s licenciami pre hudbu šírenú prostredníctvom internetu alebo trhu pre distribúciu hudby šírenej prostredníctvom internetu;

               —

               toto zlúčenie by neviedlo ku koordinácii podnikania strán spojeného s vydávaním hudby.

      (1)  Ú. v. ES L 395, s. 1


title: Vec T-560/14: Žaloba podaná 28. júla 2014 – ABZ Aardbeien Uit Zaad Holding a i./Parlament a Rada

text:
               3.11.2014

               SK

               Úradný vestník Európskej únie

               C 388/19

         Žaloba podaná 28. júla 2014 – ABZ Aardbeien Uit Zaad Holding a i./Parlament a Rada
   (Vec T-560/14)
   2014/C 388/23
   Jazyk konania: angličtina

      Účastníci konania

      Žalobkyne: ABZ Aardbeien Uit Zaad Holding BV (Hoorn NH, Holandsko), Agriom BV (Aalsmeer, Holandsko), Agrisemen BV (Ellewoutsdijk, Holandsko), Anthura BV (Bleiswijk, Holandsko), Barenbrug Holding BV (Oosterhout, Holandsko), De Bolster BV (Epe, Holandsko), Evanthia BV (Hoek van Holland, Holandsko), Gebr. Vletter & Den Haan VOF (Rijnsburg, Holandsko), Hilverda Kooij BV (Aalsmeer, Holandsko), Holland-Select BV (Andijk, Holandsko), Könst Breeding BV (Nieuwveen, Holandsko), Koninklijke Van Zanten BV (Hillegom, Holandsko), Kweek- en Researchbedrijf Agirco BV (Emmeloord, Holandsko), Kwekerij de Wester-Bouwing BV (Rossum, Holandsko), Limgroup BV (Horst aan de Maas, Holandsko) a Ontwikkelingsmaatschappij Het Idee BV (Amsterdam, Holandsko) (v zastúpení: P. de Jong, P. Vlaemminck a B. Van Vooren, advokáti)

      Žalovaní: Rada Európskej únie a Európsky parlament

      Návrhy

   Žalobkyne navrhujú, aby Všeobecný súd:

               —

               určil, že žaloba o neplatnosť je prípustná,

               —

               zrušil nariadenie Európskeho parlamentu a Rady (EÚ) č. 511/2014 zo 16. apríla 2014 o opatreniach na zaistenie súladu pre používateľov Nagojského protokolu o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania v Únii (Ú. v. EÚ L 150, s. 59), a

               —

               zaviazal Európsky parlament a Radu na náhradu trov konania.

      Dôvody a hlavné tvrdenia

   Na podporu svojej žaloby žalobkyne uvádzajú päť žalobných dôvodov, ktoré sú v podstate zhodné s tými, ktoré sú uvedené vo veci T-559/14, Ackermann Saatzucht a i./Parlament a Rada.


title: Vec T-299/15: Žaloba podaná 8. júna 2015 – Nova/Komisia

text:
               3.8.2015

               SK

               Úradný vestník Európskej únie

               C 254/20

         Žaloba podaná 8. júna 2015 – Nova/Komisia
   (Vec T-299/15)
   (2015/C 254/23)
   Jazyk konania: taliančina

      Účastníci konania

      Žalobkyňa: Nova Onlus Consorzio nazionale di cooperative sociali – Soc. coop. (Trani, Taliansko) (v zastúpení: M. Astolfi, advokát, M. Petrucci, advokát)

      Žalovaná: Európska komisia

      Návrhy

   Žalobkyňa navrhuje, aby Všeobecný súd:

                  V prvom rade:

                           —

                           určil a vyhlásil úplné splnenie zmluvných povinností stanovených v Grant Agreement č. HOME/2011/PPRS/AG/2176 Abac No. 30-CE-0495809/00-94 a v dôsledku toho:

                                       —

                                       vyhlásil, že žalobkyňa má právo ponechať si sumu vo výške 80  242,78 eura prijatú v rámci „pre-financing payment“ a ktorá je v súčasnosti predmetom oznámenia o dlhu vydaného Európskou komisiou – Directorate General Migration and Home Affairs – Directorate E: Migration and Security Funds – Unit E2: Asylum, Migration and Integration Fund – HOME E2/FL/2015, č. 1520007 z 1. apríla 2015, ktorého predmetom je “HOME/2011/PPRS/AG/2176 TORRE – Transnational Observatory for Refugee’s Resettlement in Europe – č. 3241503771 vydané žalovanou na účely vymáhania vyššie uvedenej sumy.

                                       —

                                       zaviazal žalovanú na zaplatenie dlžnej sumy vo výške 52  146,36 eura ako „final payment“ spolu s úrokmi z omeškania, ktoré sa vypočítajú ku dňu celkovej úhrady sumy podľa článku II.16.3 Grant Agreement, ako aj na náhradu trov konania vynaložených žalobkyňou.

                  Subsidiárne:

                           —

                           zrušil rozhodnutie Európskej komisie – Directorate General Migration and Home Affairs – Directorate E: Migration and Security Founds – Unit E2”: Asylum, Migration and Integration Fund – HOME E2/FL/2015, č. 1520007 z 1. apríla 2015, ktorého predmetom je „HOME/2011/PPRS/AG/2176 TORRE – Transnational Observatory for Refugee’s Resettlement in Europe – oznámenie o dlhu č. 3241503771“ týkajúce sa vymáhania sumy vo výške 80  242,78 eura a akéhokoľvek predchádzajúceho, prípravného a/alebo nasledujúceho aktu.

                           —

                           zaviazal žalovanú na zaplatenie dlžnej sumy vo výške 52  146,36 na vykonanie Grant Agreement č. HOME/2011/PPRS/AG/2176 Abac No. 30-CE-0495809/00-94 ako „final payment“ spolu s úrokmi z omeškania, ktoré sa vypočítajú ku dňu celkovej úhrady sumy podľa článku II.16.3 Grant Agreement, ako aj na náhradu trov konania vynaložených žalobkyňou.

      Dôvody a hlavné tvrdenia

   Na podporu svojej žaloby žalobkyňa uvádza štyri žalobné dôvody.

               1.

               Prvý žalobný dôvod založený na nesplnení povinnosti zaplatiť dlžnú sumu a porušení povinnosti stanovenej v článku II.15.4 Grant Agreement.

                           —

                           Žalobkyňa v tomto ohľade tvrdí porušenie zásady kontradiktórnosti vo vzťahu ku konaniu Komisie, ako aj zásad transparentnosti, nestrannosti a nezávislosti nestranného hodnotiteľa.

               2.

               Druhý žalobný dôvod založený na nesplnení povinností objektívneho posúdenia výsledku v súlade s Annex I – LogFrame ku Grant Agreement vo vzťahu k obmedzeniam zníženia nezaplatenej sumy v zmysle článku II.17.5 Grant agreement a v medziach obmedzení sankcií podľa II.12.

                           —

                           Žalobkyňa v tomto ohľade tvrdí, že Komisia nesie čiastočnú zodpovednosť za nedosiahnutie výsledkov, že sa bezdôvodne obohatila, že došlo k porušeniu zásady dobrej správy vecí, pokiaľ ide o posúdenie cieľov projektu vzhľadom na konanie samotnej Komisie, ako aj k porušeniu zásady dodržania podstatných formálnych náležitostí.

               3.

               Tretí žalobný dôvod založený na všeobecnom nesplnení zmluvných podmienok.

                           —

                           Žalobkyňa v tomto ohľade tvrdí, že konaním Komisie pri postupe kontroly a vymáhania bola porušená zásada proporcionality, zásada lojálnej spolupráce a zásada práva na obhajobu a že bol porušený článok 42 ods. 2 písm. a) Charty základných práv Európskej únie.

               4.

               Štvrtý žalobný dôvod založený na nesplnení povinností stanovených v článku II.14.

                           —

                           Žalobkyňa v tomto ohľade tvrdí, že bola porušená zásada legitímnej dôvery, pokiaľ ide o prípustnosť výdavkov týkajúcich sa ľudských zdrojov a výskumných činností.


title: Vec T-336/12: Žaloba podaná 1. augusta 2012 — Klizli/Rada

text:
               22.9.2012

               SK

               Úradný vestník Európskej únie

               C 287/37

         Žaloba podaná 1. augusta 2012 — Klizli/Rada
   (Vec T-336/12)
   2012/C 287/67
   Jazyk konania: angličtina

      Účastníci konania

      Žalobca: Yousef Klizli (Damask, Sýria) (v zastúpení: Z. Garkova-Lyutskanova, advokátka)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil vykonávacie rozhodnutie Rady 2012/256/SZBP zo 14. mája 2012, ktorým sa vykonáva rozhodnutie Rady 2011/782/SZBP o reštriktívnych opatreniach voči Sýrii (Ú. v. EÚ L 126, s. 9) v rozsahu, v akom sa týka žalobcu,

               —

               zrušil vykonávacie nariadenie Rady (EÚ) č. 410/2012 zo 14. mája 2012, ktorým sa vykonáva článok 32 ods. 1 nariadenia (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 126, s. 3) v rozsahu, v akom sa týka žalobcu,

               —

               zaviazal žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobca uvádza dva žalobné dôvody.

               1.

               Prvý žalobný dôvod založený na tom, že

                           —

                           žalobca bol nesprávne zaradený na zoznam ako osoba, ktorá finančne podporuje režim.

               2.

               Druhý žalobný dôvod založený na tom, že

                           —

                           napadnuté akty Rady boli vydané bez právneho základu a porušujú povinnosť odôvodnenia, právo na spravodlivý proces, právo na účinnú súdnu ochranu a právo vlastniť majetok, ďalej sú v rozpore so zásadou proporcionality a poškodzujú dobré meno žalobcu.


title: Vec F-114/13: Žaloba podaná 29. novembra 2013 — ZZ a ZZ/Komisia

text:
               22.2.2014

               SK

               Úradný vestník Európskej únie

               C 52/53

         Žaloba podaná 29. novembra 2013 — ZZ a ZZ/Komisia
   (Vec F-114/13)
   2014/C 52/102
   Jazyk konania: francúzština

      Účastníci konania

      Žalobcovia: ZZ a ZZ (v zastúpení: A. Salerno a B. Cortese, advokáti)

      Žalovaná: Európska komisia

      Predmet a opis sporu

   Zrušenie rozhodnutia menovacieho orgánu o neuznaní zákonnosti rozhodnutia miestneho výboru zamestnancov v Luxemburgu, ktorým sa odvoláva poverenie udelené splnomocnencovi na zastupovanie tohto výboru v ústrednom výbore zamestnancov Komisie

      Návrhy žalobcov

               —

               zrušiť rozhodnutie menovacieho orgánu o neuznaní zákonnosti rozhodnutia miestneho výboru zamestnancov v Luxemburgu, ktorým sa odvoláva poverenie udelené splnomocnencovi na zastupovanie tohto výboru v ústrednom výbore zamestnancov Komisie,

               —

               zaviazať Komisiu na náhradu trov konania.